reinoblog: Mielipidekirjoitus Hesariin\nPuumalaisen noin viikko sitten kirjoittaman monikulttuurin ylistyksen innoittamana päätin koittaa, josko saisin aikaiseksi asiallisen vastineen omalla nimelläni ja josko Helsingin Sanomat sen julkaisisi. No, ilmeisesti mielipidekirjoitukseni ei joko ollut riittävän asiallinen tai sitten olen oikeassa siinä, että kenenkään ei anneta julkisuudessa kyseenalaistaa monikulttuuri-ideologiaa. Kysyin Hesarilta myös syytä siihen, miksi he eivät halunneet julkaista allaolevaa. Vastausta en saanut. Tämä vain ihan esimerkkinä Helsingin Sanomien julkaisulinjasta.\nVähemmistövaltuutettu Mikko Puumalainen kirjoittaa suomalaisen yhteiskunnan moninaisuudesta (HS Vieraskynä 10.7.). Jo virkansakin puolesta Puumalainen tuo myönteisesti esille sen, miten romanit ja saamelaiset puolustavat aktiivisesti oikeuksiaan, mutta samalla hän tuntuu kiistävän suomalaisilta oikeuden puolustaa kulttuuriaan. Puumalaisen mielestä "maassa maan tavalla" on iskulause, joka on oikeastaan vain valta-aseman ilmaus. Kyseessä on kuitenkin globaali ja ikivanha viisaus, jossa on enemmän perää kuin Puumalainen haluaa myöntää. Pienten kansojen ja vähemmistöjen kulttuuri ja oikeudet eivät säily, jos niiden puolesta ei taistella. Jos asiaa tarkastellaan maailman tai Euroopan mittakaavassa, suomalaiset ovat pienen pieni vähemmistö. Ja koska mikään muu valtio tai liittoutuma tuskin perustaa suomalaisuusvaltuutetun virkaa lukemattomien muiden valtuutettujen rinnalle, meidän suomalaisten tulisi ehkä tehdä se.\nTodellinen moninaisuus on sitä, että maailmassa on erilaisia maita, joissa asuu erilaisia ihmisiä, ei sitä, että jokaisessa maassa asuisi kiintiön mukainen prosentti maailman kutakin etnistä ryhmää. Ja maailmassa on vain yksi ainoa maa, jossa suomalaiset ja suomalainen kulttuuri ovat vielä toistaiseksi enemmistönä.\nPuumalainen ei näytä ymmärtävän, että mikä tahansa yhteiskuntajärjestys - myös demokratia - on "valta-aseman ilmaus". Pieni vähemmistö suomalaisista saattaa esimerkiksi olla sitä mieltä, että 16 vuotta on liian korkea seksin suojaikäraja, mutta enemmistön säännöillä mennään. Itsenäisellä kansakunnalla pitää olla myös oikeus päättää siitä, mihin suuntaan kansalaiset haluavat yhteiskuntaansa, kulttuuriaan ja maansa väestörakennetta kehitettävän. Jos suomalaiset haluavat, että maassa eletään maan tavalla, heillä on täysi oikeus edellyttää sitä tänne asumaan haluavilta. Oikeus muuttaa Suomeen asumaan ei ole mikään globaali, absoluuttinen ihmisoikeus tai perustarve, vaan täysin suomalaisten demokraattisen enemmistön määrättävissä. Tai ainakin sen pitäisi olla.\nMonikulttuuri-ideologia on vaivihkaa ja hyvin epädemokraattisesti hiipinyt valtion ainoaksi viralliseksi totuudeksi, jota kukaan ei uskalla kyseenalaistaa, vaikka sen pitäisi olla vain yksi poliittinen linja muiden joukossa, kuten vaikkapa Nato-jäsenyys. Puumalainenkin myöntää monikulttuurisuuden muualla Euroopassa aiheuttamat ongelmat. Siitä huolimatta suomalaisilta ei ole missään vaiheessa kysytty, haluavatko he todellakin, että Suomeen luodaan määrätietoisesti koko ajan yhä uusia vähemmistöjä, joilla on omat ainutlaatuiset kulttuurinsa ja vähemmistöoikeutensa.\nUusi Eurooppa- ja maanmuuttoministeri Astrid Thors on tällä hetkellä valmistelemassa Ulkomaalaislain uudistusta. Thorsin mukaan loppuun asti harkittuun kokonaisuudistukseen ei ole aikaa, vaan lakia on nyt kiireesti muutettava osissa. YLEn uutisen mukaan ulkomaalaisten maahanmuutto halutaan joustavammaksi, koska hallitus pelkää pahenevaa työvoimapulaa. Sisäministeriössä on tekeillä pakolaisaseman myöntämisen helpottamista koskeva lakiuudistus, jota valmistellaan nyt kesälomien aikana kaikessa hiljaisuudessa ja joka on tarkoitus nuijia läpi eduskunnassa heti syksyllä. Tosin se kuuluisa "huutava työvoimapula" ei ole kaikesta huudosta huolimatta toteutunut eikä suurinta osaa nykyisistäkään pakolaisstatuksella maahan tulleista ihmisistä ole suurista ponnisteluista huolimatta pystytty työllistämään, joten on vaikea ymmärtää, mitä ongelmaa Thors kuvittelee ratkovansa aloittamalla uudistukset pakolaisaseman myöntämisen helpottamisesta.\nMaahanmuuttopolitiikan uudistaminen on tärkeä kysymys, joka edellyttäisi ehdottomasti laajaa ja avointa kansalaiskeskustelua. Koska sen seuraukset koskettavat jokaisen suomalaisen arkea ehkä jopa enemmän kuin EU-jäsenyys, asiasta pitäisi itse asiassa järjestää kansanäänestys. Mielellään nyt heti, ennen kuin suomalaiset todellakin ovat oman vähemmistövaltuutettunsa tarpeessa omassa maassaan.\nPosted by reino at 16:48\nAinakin tämä on liian pitkä ja jaaritteleva. Punainen lanka puuttuu. Julkaisukynnys näin pitkiin kirjoituksiin on Hesarissa todella korkea. Veikkaisin, että vain muutama prosentti julkaistaan.\nKokeilepa uudestaan terävöittämällä sanomaa ja lyhentämällä teksti kolmasosaan. Testaa se vaikka täällä ennen kuin lähetät.\nKannustavin terveisin kuitenkin. Hyvä, että joku jaksaa edes yrittää.\nMä puolustaudun sillä, että Puumalaisen alkuperäinen kirjoitus oli vielä pitempi ja jaarittelevampi. Ja siitäkin puuttui punainen lanka. ;)\nEikös se niin menny että rasisteille ei tartte mitää perustella.\nHyvä teksti. "16 vuotta on liian korkea seksin suojaikäraja"-kohdan ottaisin itse pois.\nJosko kokeilisit saada kirjoitusta muihin, vaikkakin sitten vähän pienempiin lehtiin?\n"Mä puolustaudun sillä, että Puumalaisen alkuperäinen kirjoitus oli vielä pitempi ja jaarittelevampi."\nMinä luin Puumalaisen jutun Pirkkalan ABC:llä enkä katsonut moista jaarittelua kommentoinnin arvoiseksi.\nReinolle nostan siksi hattua, että löysi Puumalaisen horinoista jutun juurta, koska itse en löytänyt.\nHesarissa julkaistaan mielipidekirjoitukset helpommin, jos edustaa jotain valtionhallinnon organisaatiota tai valtiosta riippuvaista kansalaisjärjestöä. Jos taas on tavallinen rento reino, julkaisukynnys on erittäin korkea.\nKannattaa yrittää jossain muussa lehdessä.\nRasssisti! Aika nuivaa tekstiä, taas pakotit ja kiihotit jonkun rauhanuskovan näihin tekoihin. Etkö yhtään ajattele? Islam on rakkauden uskonto!\n"Usko tai elä"\n"Mä puolustaudun sillä, että Puumalaisen alkuperäinen kirjoitus oli vielä pitempi ja jaarittelevampi. Ja siitäkin puuttui punainen lanka. ;)"\nNiin oli, mutta sitä suuremmalla syyllä pitää pyrkiä olemaan häntä vakuuttavampi. Hänellä on kuitenkin virkansa puolesta etulöyntiasema aiheessa.\nKirjoituksesti polveilee vähän sinne sun tänne sivuraiteille eikä siitä löydy sellaista iskevyyttä, johon lukija voisi kohdistaa ahaa-elälmyksen. Seksin vetäminen juttuun antaa oudon, jopa pervomaisen virityksen.\nYksikää virke ei herätä miellettä ainakaan minussa tyyliin "Noinhan se on, perskules!"\nPuumalaisen teeseihin olisi oltava konkreettiset vastineet asia kerrallaaan luettelomaisesti, joissa kylmän loogisesti kumottaisiin hänen ajatuksenjuoksunsa. Totta kai voi käyttää menestyksekkäästi muutakin lähestymistapaa.\nOlen aikoinaan kirjoittanut paljonkin freenä lehtijuttuja ja lehdistötiedotteita, joten en ole aivan tampio sanomaan asiasta jotain.\nLepo vaan, anonyymi. En mä ny mitenkään ole sitä väittänyt, että sinä olisit tampio esittämään minulle parannusehdotuksia.\nMielipidekirjoittaminen on minulle vaikea taiteen laji, koska siinä pitäisi tavoitella jonkinmoista asiallisuutta. Samalla julkaisukynnys on tuntemattomalle äijälle erittäin korkea, joten ei jaksaisi kauheasti panostaa.\nLisäksi Puumalainen, kuten useimmat mokuttajat, on siinä mielessä hankala vastus, että sitä ajatuksenjuoksua ei hänellä oikein ole. Julkilausumattomiin tai käsittämättömiin teeseihin on vaikea laittaa konkreettiset vastineet asia kerrallaaan luettelomaisesti ja kylmän loogisesti.\nMutta nyt on sitten vaihteeksi kokeiltu raakaa populismia. Tarkkailkaa lehtiänne!\nTaina Lintula said...\nHyvä kirjoitus. Olen itsekin yrittänyt saada kirjoituksen pari kertaa läpi tuloksetta. Yksi syy VOI olla (ja onkin) etten ole Hyysärin tilaaja.\nOlen myös yrittänyt pari kertaa saada naisten lehdet innostumaan erilaisesta naisnäkökulmasta - hiljaista on ollut.\nMutta sehän ei tietenkään tarkoita sitä, että hanskat laitettaisiin tiskiin. Kyllä muitakin keinoja löytyy ;-).\n"yksi syy voi olla, etten olen Hysärin tilaaja"\nVoi jessus näitä salaliittoteorioiden kylväjiä. Miten joku tosissaan voi luulla, että mielipidekirjoitusten valinnassa seulotaan miljoonapäinen levikki... ja sitten: Ei ole tilaaja, emme julkaise....\nHeh, heh... huvittavaa. Hysäri-lehdestä saa esittää kritiikkiä, mutta voisiko pysyä asiapohjalla kuitenkin.\nOn mielenkiintoista ja kannustavaakin, kun voi havaita, että toimittajatkin lukevat näitä tekstejä. Tervetuloa!\nEnsinnäkin: nykyaikainen tietokone seuloo miljoonatkin tilaajat yhdessä sekunnissa. Jos lehden tilaus ei kuitenkaan kuulu julkaisukriteereihin, niin sinulla on nyt tilaisuus kertoa, mitä ne sitten ovat? Olenko oikeassa, jos arvaan, että sisällön 'suunnalla' on vaikutusta?\nValtamedialla todellakin näyttää olevan sanaton salaliitto, vaikka muuta yritätkin väittää. Miten muuten on selitettävissä sellainen konsensus, joka selvästi ylläpitää harhaisia kuvitelmia monikulttuurisuuden ihanuudesta, vaikka esimerkit muualla Euroopassa kuin myös Amerikassa toista osoittavat? Tällä salaliitolla on selvästi oma, mediasisällöstä ilmi käyvä, agendansa. Vain sitä tukevat yleisön mielipiteet julkaistaan, ja päinvastaiset torjutaan, mikäli ne ovat asiallisia ja teräviä. Huonolle kritiikille kyllä annetaan tilaa, jotta yleisö näkisi, kuinka vähä-älyistä vastustajien ajattelu on.\n"Valtamedialla todellakin näyttää olevan sanaton salaliitto, vaikka muuta yritätkin väittää. Miten muuten on selitettävissä sellainen konsensus, joka selvästi ylläpitää harhaisia kuvitelmia monikulttuurisuuden ihanuudesta, vaikka esimerkit muualla Euroopassa kuin myös Amerikassa toista osoittavat?"\nOlen jonkin verran seurannut Britanniassa käytyä keskustelua BBC:n puolueellisuudesta. Siellä on minusta päädytty selkeästi johtopäätökseen, että mitään salaliittoa ei ole, vaan enemmänkin ryhmä tekee kaltaisekseen.\nKun liityt organisaatioon, omaksut tietyt arvot ja noudatat niitä työssäsi, koska kuulut porukkaan. Asiaan tietysti vaikuttaa se, että suurin osa toimittajista on saanut humanistisen koulutuksen ja heidän ymmärryksensä esimerkiksi talouden toiminnasta on rajallinen.\nBBC:n puolueellisuus ei ole luonteeltaan poliittista vaan kulttuurillista.\nJotta mediassa erilaiset näkemykset tulisivat paremmin esille, toimittajia pitäisi rekrytoida enemmän yhteiskunnan eri osa-alueilta eikä pelkästään toimittajakoulutuksesta. Jotkut ovat esittäneet luopumista kokonaan toimittajien koulutuksesta yliopistoissa.\nVarmasti on niin, että ryhmä tekee kaltaisekseen. Ja yleisesti ottaenhan mokutus on ns. hyvä asia, jota kannattaessaan voi kokea olevansa virallisesti hyvä ihminen. Sitä on helppo kannattaa.\nSen verran olen salaliittoteorioiden ystävä, että kyllähän valtalehdillä selvästi on oma linjansa. Ja eihän sen ajamiseen tarvita muuta kuin että päätoimittajat ja toimitussihteerit valvovat. Kyllä yksittäinen toimittaja äkkiä huomaa että mistä tuulee.\nSalaliittoteorioiden kannalta on mielenkiintoista myös se, miten aivan viime aikoina useat mokuttajat (mm. Puumalainen ja Saukkonen Hesarissa) ovat avoimesti myöntäneet, että monikulttuuriin liittyy ongelmia, joita ei missään muuallakaan ole saatu ratkotuksi. (Mutta se on silti väistämätöntä!! ;)\nLienee syytä tosiaankin täsmentää, että salaliitto voi olla niin salainen, että siihen osallistuja ei välttämättä itsekään sitä tiedosta. Joitakin vuosia takaperin presidentti Mauno Koivisto kiteytti tämän ilmiön, nimittämällä toimittajia sopuleiksi. Hän tarkoitti ilmeisesti sitä, että toimittajakunnassa on muutamia johtavia hahmoja, joiden mielipidettä muut sokeasti seuraavat. Joko sen takia, että he itse eivät uskalla, viitsi tai kykene ajattelemaan omilla aivoillaan. Silloin on turvallista liittyä opportunistiksi muiden joukkoon ja toistaa Gurujen Mandroja. Salaliitto lienee siis osuva nimitys.\nTutkivan journalistin pitäisi myös rakkikoiran lailla roikkua vallanhaltijoitten housunlahkeissa, eikä läähättäen antautua heidän silitettäväksi. Harva toimittaja Suomessa on oivaltanut tehtävänsä yhtenä demokratian peruspilarina. Jos kansa ei saa oikeata ja hyvin annosteltua tietoa maailman menosta ja meiningistä, sillä ei myöskään ole mahdollisuuksia tehdä oikeita äänestyspäätöksiä. Demokratian nakertajat ovat tämän oivaltaneet.\n"Tutkivan journalistin pitäisi myös rakkikoiran lailla roikkua vallanhaltijoitten housunlahkeissa, eikä läähättäen antautua heidän silitettäväksi. Harva toimittaja Suomessa on oivaltanut tehtävänsä yhtenä demokratian peruspilarina."\nNiin, nykyäänhän lehtijutuissa kiinnitetään enemmän huomiota poliitikkojen yksityiselämään, heidän ajamansa politiikan ruotimisen jäädessä vähemmälle. Kyllä niiden opportunistisista takin käännöistä, yhteiskuntaa vahingoittavasta toiminnasta ym. valheista saisi kirjoitettua paljonkin mehukkaita juttuja, mutta toimittajille näyttää olevan helpompaa raapustaa ministerien naisasioista, laihduttamisesta, kodin sisustuksesta ja muusta joutavasta.\nanonyymi kirjoitti: "Ensinnäkin: nykyaikainen tietokone seuloo miljoonatkin tilaajat yhdessä sekunnissa."\nHaluaisin puolustaa hiukan nimimerkki -toimittajaa-. Me emme voi tietää mitä tietotakantasovellusta Hesari käyttää semminkään että tietäisimme tietokannan rakenteesta mitään. Sekunti transaktioon ei siis välttämättä alkuunkaa riitä mikäli lehden tietokanta on esimerkiksi indeksoitu väärin tai kannassa on muuta häikkää.\nSamoin minä vaihtaisin seksivertauksen pakkoruotsiin tai naispappeuteen tms. helpommin lähestyttävään poliittiseen linjaukseen.\nOikein hyvä ja asiallinen teksti muuten.\nReinon hauskat blogit kuuluvat vakiolukemistooni ja olen niitä myös ystävilleni suositellut.\nVastine ”Uutispäivä Hesariin” oli hyvä. Yhtään kärjekkäämpää olisi ollut turha edes yrittää.\nHesari moderoi monia muitakin asioita tietyin toimittajakunnan omaksumin periaattein.\nKokeilin kerran NYT-litteen Nytten-palstalle, jossa tavataan irvailla päättäjiämme seuraavaa, silloin ajankohtaista:\n”YK:lla on loistava, loistava, loistava pääsihteeri ja Suomella toistava, toistava, toistava presidentti.”\nEi mennyt läpi.\nHalonenhan oli kehunut TV-haastattelussa maamme menestyksen salaisuudeksi kolmea asiaa: education, education, education. Lisäksi hän oli hokenut Kofi Annanista, loistava, loistava, loistava.\nErittäin hyvä teksti, asiallinen eikä liian hyökkäävä. Vähän pelkään, että monet Halla-ahon vieraskirjan kaltaisilla suorapuheisilla foorumeilla liikaa roikkuneet ovat menettäneet taidon kirjoittaa ns. standardimielipidetekstiä, mutta on hyvä nähdä, että ainakin Reinolla se on vielä tallessa.\nOlen samaa mieltä monen muun kanssa siitä, että tekstiä kannattaa tarjota johonkin toiseen lehteen. Aamulehti lienee luonnollisin foorumi. Samoin sitä (tai linkkiä siihen) kannattaa levittää netissä mokukriittisiin blogeihin yms. paikkoihin, mainiten aina selvästi, että HS kieltäytyi julkaisemasta sitä ilman mitään syytä. Minusta tällaisen tyyliltään täysin asiallisen kirjoituksen julkaisematta jättäminen osoittaa paremmin kuin sata yksittäistapausta HS:n keskustelupalstalta, että HS:lla todella on selkeä ideologinen linja, jonka mukaan se filtteroi sekä uutisia että mielipidekirjoituksia.\nVähän ihmettelen lotin ja anonyymin huomautusta kohdasta, jossa puhutaan seksin suojaikärajsta. Tällaista lillukanvarsiin takertuvaa "mitähän ne tästä ajattelee"-kritiikkiä esitetään jatkuvasti myös Halla-ahon kirjoituksia kohtaan, mutta mielestäni aivan turhaan. On toki mahdollista, että ko. kohta aiheuttaa jossain lukijassa "jätkähän on ihan pervo!"-reaktion, mutta tällaista lukijaa ei joka tapauksessa pysty vakuuttamaan millään argumenteilla yhtään mistään, joten hänet voi jättää kokonaan huomiotta. Yleensä kannattaa lähteä siitä, että jos minä ymmärrän jonkin kohdan niin kuin kirjoittaja on sen tarkoittanut, sen ymmärtää oikein riittävän moni muukin.\nEnsimmäisellä anonyymilla on pointti. Hyvää asiaa, mutta tiivistä! Lyhyys on aina valttia, kun tahtoo saada jotain julkaistua sanomalehdessä. (Pointittomia jaarituksia saavat julkaista vain Mikko Puumalaiset ja Pasi Saukkoset).\nBBC on aivan suoraan myöntänyt, julkisesti, että suhtautuu islamiin myönteisemmin kuin kristinuskoon sekä kannattaa monikulttuurisuutta.\nMinusta olisi todella ihmeellistä, mikäli Hesarissa ei olisi eksplisiittistä ja avointa "salaliittoa" monikulttuurisuusagendan ajamisesta. Ei "toimituksellisen linjan" olemassaolossa ole mitään outoa. HSn tapauksessa sen tekee vastenmieliseksi lehden hallitseva asema ja se, että se esiintyy neutraalina uutislehtenä.\nProsessin toiminnasta voi lukea sisäpiirin näkökulmasta Martti Valkosen kokemuksista neuvostoaikana:\nHyvä kirjoitus. Jos hs ei julkaise, yritä johonkin toiseen lehteen. Pääasia että mokuilua kritisoivia kannanottoja pääsee yhä enenevässä määrin lehtien palstoille ja ylipäätään julkisuuteen. Laita tuo kirjoituksesi tiedoksi myös kansanedustajille.\nToimittajan ammattitaidon ihanteisiin kuuluu kriittisyys ja uusien näkökulmien jatkuva hakeminen (ja mielellään myös löytäminen). Monikulttuurisuuden ihanne on kuitenkin yhteiskunnassamme vahvempi kuin tämä journalistinen periaate.\nTämä on todennäköisesti täysin tiedostamatonta ja siten ohjaa toimitusten toimintaa salakavalalla tavalla. Kukaan itseään arvostava toimittaja ei listaa varsinaisia kiellettyjä sisältöjä omien henkilökohtaisten arvostustensa mukaisesti. Toki näin pääsee käymään kuitenkin. Se on inhimillistä.\nLaki ja hyvä lehtimiestapa asettaa kuitenkin monia kehyksiä mm. mielipidekirjoitusten valinnassa. Rasistisia kirjoituksia EI julkaista. Mikä kulloinkin on rasistista on tietysti tulkintakysymys. Reinon kirjoitus ei miltään suunnalta katsottuna ollut rasistisia tunnusmerkkejä täyttävä, joten syyt julkaisemattomuuteen ovat muualla.\nHelsingin Sanomissa ei seulota mielipidekirjoituksia tilaajakannan perusteella. Tästä en lähde jankuttamaan. Mikä ihmeen motiivi sellaisessa olisi? Tietysti pyritään tuottamaan kiinnostavin mahdollinen sisältö yhteiskunnallisesti merkittävistä asioista. Tämähän vaikuttaa levikkiin, ei se, edustavatko kirjoittavat tilaajia.\nEn olisi itsekään julkaissut Reinon kirjoitusta. Kuten sanottu se on puuromainen, liian pitkä ja jotenkin lukijaa aliarvioiva eli liian selittelevä.\nReino ei myöskään (tietääkseni) edusta mitään sellaista tahoa, jolla kollektiivisesti olisi asian kanssa jotain tekemistä. Yksittäisen vapaa-ajattelijan tekstin läpipääsy on kuin se kuuluisa kameli neulansilmässä. Hesariin tuleva kirjoitusten määrä on niin valtava.\n"Voi jessus näitä salaliittoteorioiden kylväjiä. Miten joku tosissaan voi luulla, että mielipidekirjoitusten valinnassa seulotaan miljoonapäinen levikki... ja sitten: Ei ole tilaaja, emme julkaise...."\nLehden tilaus kuuluu aivan varmasti julkaisukriteereihin. Se kuuluu myös lehtien palkintojen arvontakriteereihin. Ei-kuoret menevät roskiin.\nIkävä kyllä aihe käsitteli lasten kasvatusta. Hesarin toimittaja soitti minulle kysyäkseen osoitetta kun se oli siitä unohtunut ja sanoi, että kirjoitus julkaistaan. Vaan eipä julkaistu.\nSalaliittoteorioihin taidat uskoa lähinnä sinä itse. Ei meikäläisen maailma ja suunnitelmat hitaasti kuolevaan kommunistiseen sanomalehteen (Hesari) kaadu.\nJahas, tämä olikin kerännyt kommentteja ihan kiitettävästi. Kiitos. Pahoittelen, että kommenttien julkaiseminen viivästyi, kun olin viikonlopun savottelemassa ja syömässä paistettua vettä. Suolaamattomana.\nLaitoin viime viikolla pariinkin lehteen vielä pari uutta (äärimmäisen tiivistä) mielipidekirjoitusta. Pitääpä huomenna käydä kirjastossa selaamassa viime päivien lehdet, niin voi sitten taas marista, että niitäkään ei julkaistu.\nSeuraavaksi on pienten paikallislehtien vuoro. Ja jos ei mikään lehti julkaise, niin sitten pitää tietenkin itse perustaa sellainen lehti, joka julkaisee.\nSen verran noista kommenteista, että ei tuo minun mielestäni ole mitenkään "lukijaa aliarvioiva eli liian selittelevä". Koska suurin osa Hesarin lukijoista ei tiedä aiheesta (Puumalaisen toiminta, Thorsin suunnitelmat) yhtään mitään ja tämä kirjoitus edustaa aivan uudenlaista näkökulmaa, niin ei kai siinä liikaa voi selitellä.\nSuurin ongelma on tietysti - kuten sanottu - se, että kun ei ole tunnettua nimeä tai yhteiskunnallista statusta, niin mielipiteen saaminen läpi on erittäin vaikeaa. Sinänsä katson kyllä edustavani "sellaista tahoa, jolla kollektiivisesti olisi asian kanssa jotain tekemistä." Nimittäin ihan tavallisia suomalaisia, joiden maata ollaan nyt antamassa pois.\n"Tämä on todennäköisesti täysin tiedostamatonta ja siten ohjaa toimitusten toimintaa salakavalalla tavalla. Kukaan itseään arvostava toimittaja ei listaa varsinaisia kiellettyjä sisältöjä omien henkilökohtaisten arvostustensa mukaisesti."\nTuota en usko. Hesarin nuoren polven toimittajat näyttävät ajattelevan, että kun on "hyvän puolella pahaa vastaan", on oikeutettua ja jopa suotavaa käyttää asemaansa arvostetun lehden toimittajana omien mielipiteidensä tuputtamiseen propagandan keinoilla. Samoin täysi mutuilu ja yläasteen ainekirjoituksen tyyliset jutut käyvät heille journalismista.\nMinulla on tuoreessa muistissa Hesarin "Maahanmuuttajista selvää säästöä" ja oman tilaston teettäminen suomalaisten maahanmuuttoasenteista, kun arvobarometri näytti heidän agendansa kannalta liian huonoja lukuja. Muutama päivä sitten ilmestynyttä Malmö-uutista ei julkaistu toisin kuin useissa muissa lehdissä, eikä tosiaan voi väittää, ettei asialla olisi yhteiskunnallista kiinnostavuusarvoa. Ei tuollaista epähuomiossa tehdä.\nSamoin tapa, jolla lehti uutisoi (tai lähinnä jättää uutisoimatta) rikoksista on tuskin tiedostamatta syntynyt.\nToimittaja kertoi yksittäisen vapaa-ajattelijan tekstin läpipääsyn olevan kuin "se kuuluisa kameli neulansilmässä". Pääasiassa vain kollektiivisesti koskettavat mielipiteet ovat Hesarissa sallittuja.\nKuka Hesarissa määrittelee, mikä tässä maassa tai maailmassa on kollektiivisesti minuakin koskettava? Monikulttuurisuus ihan varmasti on yksi tällainen asia, mutta miksi Hesarin toimittaja katsoo, että vain yksipuolisen myönteisen kuvan antaminen asiasta on kollektiivisesti merkittävää? Miksi kaikkien monikulttuurisuuskokeilujen epäonnistumisten salaaminen on kollektiivisesti niin merkittävää, että siitä ei voi minullekaan kertoa, vaan Hesari yrittää minua jopa sumuttaa? Minun järkeni sanoo, että juuri epäonnistumisista pitäisi kertoa, jopa rautalangasta vääntäen. Jotta tehtyjen virheiden sarja saataisiin katkaistua.\nJos toimittajalla on salaista tietoa "kotouttamisen" uusista menetelmistä, joilla monikulttuurisuus Suomessa saadaan onnistumaan, niin miksi et voi niistä kertoa? Hesarissa. Tällöin minä ja muutkin ymmärtäisimme paremmin, miksi oikean tiedon salaaminen on niin tärkeää. Tällöin ehkä ymmärtäisimme paremmin myös, miksi monet mandrat, kuten Toiseus on rikkaus, Afrikka munii Suomelle kultamunia, Jokainen Suomeen saatu maahanmuuttaja on lottovoitto, jne. ovat niin tärkeitä. Lakihan ei, ainakaan vielä, kiellä totuuden kertomista.\nJos sinä Hesarin toimittajana haet kollektiivisesti koskettavia tekstejä, niin keneltä niitä haet? Tekstistäsi oletan, että et ole yksittäinen vapaa-ajattelija, kuten Reino, vaan kuulunet jonkinlaiseen kollegioon. Missä on tuo salainen ylipapisto ja keitä siihen kuuluu? Ovatko ne näitä aikaisemmin mainitsemiani guruja?\nAlussa mainitsit myös monikulttuurisuuden ihanteen yhteiskunnassamme olevan joitakin journalistisia periaatteita vahvemman. Kumpiko oli ensin? Muna vai kana? Monikulttuurisuuden autuutta tähän maahan on lanseerannut ensin media, Hesari etunenässä ja ruusunpunaisin värein Ja kansa todellakin on omaksunut "monikulttuurisuuden ihanteen". Mutta vastuunsa tuntevan median pitäisi kertoa siitä totuus, oli se kuinka karmaiseva hyvänsä. Vielä pahemmaksi asian tekee se, että tämä karmaiseva totuus pyritään käärimään kauniiseen pakettiin, jotta se olisi houkuttelevampi. Tiesitkö, että eräissä sodissa on lentokoneista pudotettu lapsille leikkikaluja, joiden sisällä on ollut piilotettu pommi?\nOikein hyvä kirjoitushan se oli. Pelkästään tärkeää asiaa, ei jaarittelua, sujuvasti, asiallisesti ja hyvin kirjoitettu. Nyt kun Pravda sensuroi, maahanmuuttokriittiset ovat ongelman edessä. Pravdaan on vaikea vaikuttaa, mutta Reino kyllä kuuntelee. Käytännössä siis lähes kaikki muutospaineet kohdistuvat virheellisesti Reinoon. "Kunpa Reino olisit kirjoittanut vain kolmasosan, niin kyllä se sitten...." "Kun mainitsit sanan seksi, niin perverssinhän se sinusta tekee, ja ei sitä sitten julkaista." "Jos olisit Reino kumartunut suutelemaan Pravdan päätoimittajan varpaita, niin kyllä sitten...."\nTotuus on se, että Pravdassa julkaistaan vastapuolelta säännöllisesti hävyttömän surkeaa jaarittelevaa roskaa. Meiltä ei käytännöllisesti katsoen mitään. Tästä huolimatta on tietysti syytä etsiä sensuroijien heikkoja kohtia kokeilemalla kirjoitusten erilaisia muotoja.\n"Reino ei myöskään (tietääkseni) edusta mitään sellaista tahoa, jolla kollektiivisesti olisi asian kanssa jotain tekemistä. Yksittäisen vapaa-ajattelijan tekstin läpipääsy on kuin se kuuluisa kameli neulansilmässä."\nJuuri tästä läpipääsemättömyydessä todennäköisesti on kyse. On helpompi saada juttuja läpi, jos edustaa\na) valtion virastoa\nb) etujärjestöä (ammattiliitto tai vastaava)\nc) valtiosta riippuvasta ns. kansalaisjärjestöä\nHesarin linja edustaa korporatismia ja lisäksi lehti on niin lähellä poliittista valtaa, ettei se voi aidosti tuoda esille todellista kansalaismielipidettä.\nMaakunta- ja paikallislehdet voivat näin tehdä, mutta niiden vaikutus on myös maakunnallinen tai paikallinen.\nVaikka Britanniassa ennen arvostettu BBC on mokutuksen tyyssija ja antaa auliisti puheaikaa radikaaleille islamisteille, lehdistö on kuitenkin aidosti moniarvoinen ja kansalaismielipiteelle tilaa antavia sanomalehtiä löytyy.\nSuomessa lehdistössä ei ole aitoa moniarvoisuutta, vaan valtio ylläpitää lehdistötuella aikansa eläneitä aatteita (Kansan Uutiset ja Tiedonantaja) ja teeskentelee, että moniarvoisuus toteutuisi tällä tavalla.\nHmm. Puumalaisen virkanimike on vähemmistövaltuutettu. Hänen pitää siis puolustaa sorrettujen/huonosti kohdeltujen vähemmistöjen oikeuksia. Olen melko varma siitä, että mokuvastaiset/kansallismieliset ovat järjestäen kaikki kokeneet syrjintää erinäisissä tilanteissa (mm. työhönotossa). Eikö Puumalaisen pitäisi puolustaa kaikkien vähemmistöjen oikeuksia? Voisiko häneltä vaatia puuttumista kansallismielisten sortamiseen? Hän nähtävästi valikoi vain sopivimmat vähemmistöt, jotka näyttävät säälittäviltä ja ruikuttavat eniten. Itse tietysti näyttää samalla mitä suurimmalta hyväntekijältä.\n"Reino ei myöskään (tietääkseni) edusta mitään sellaista tahoa, jolla kollektiivisesti olisi asian kanssa jotain tekemistä."\nNo edustaahan. Lopetetaan se taistelujoukkojemme aliarvioiminen alkuunsa.\nItselleni on myös käynyt noin, että Hesarista on kiitelty mielipiteestä ja kysytty osoitetta, jotta se voitaisiin julkaista. Ei taidettu julkaista, koska vallankumous ei ole alkanut :) Itse en kyseistä lehteä lue.\nEhkä osoitteen kysyminen on kuitenkin joku varmistus siitä kuka kirjoittaja on, eikä sen tarkistamista onko kyseessä tilaaja.\nTaas kerran hyvä kirjoitus Sinulta. Pituus oli omasta mielestäni hyvä - olet tiivistänyt olennaisen jättämättä mitään pois. Hyvä!\nLuin muuten mökin hyyskässä istuessani kyseisen julkaisun kuukausiliitettä.\nSiellä oli lyhyt artikkeli Wikipediasta ja sen artikeleissa olevista sanamääristä.\nKas kummaa, esimerkikiksi valitua nuorisojärjestöä edusti SDP:n Nuoret Kotkat. ;)\nKetä kiinnostaa - noin aikuisten oikeasti - punakorporaatioiden rahankeräys ja aivopesuorganisaatio. Paitsi ehkä lakkauttamismielessä.\nHyysäri on punainen - sen kaikissa eri sävyissä.\nPs. I h8 SDP\nIhan kuin joku kommenttini olisi jäänyt julkaisematta? Voin muistaa väärinkin kyllä...\nTaina Lintula esittää aika roiseja väitteitä EI-kuorten käsittelystä. Mikäli Sinulla, Lintula, on jotain tällaisten väitteiden tueksi, niin kehotan tekemään rikosilmoituksen. Suomessa on hyvinkin tiukka lainsäädäntö arpajaisten suhteen ja vähintäänkin ehdollista on luvassa, jos kuoria roskiin menee.\nItse kyllä oletan, että Lintulan persoonaan kuuluu tietynlainen paranoidisuus ja että mitään näyttöä moisesta toiminnasta hänellä ei ole.\nMikähän motiivi muuten (jälleen kerran kysyn) olisi heittää Ei-kuoret "roskiin"? Miten se edistäisi lehden levikkiä?\nIlmeisesti tilanne on sellainen, että tieto ja ideat pitää syöttää julkisuuteen ositettuina sellaisin kirjoituksin, joita hyysäri ei ymmärrä sensuroida.\nSiis monta kanavaa, paljon hyysärin kannalta harmittomalta näyttäviä kirjoituksia. Ideana olisi, että lukija itse yhdistelee viestit päässään. Lukija siis uskoo itse muodostaneensa päätelmän asioiden tilasta ja sitoutuu voimakkaasti omaan päätelmäänsä.\nToiseksi viimeiselle anonyymille: en minä ole ainakaan jättänyt mitään julkaisematta. Mutta ehkä kirjoitit jotain Hesariin? ;)\nTuo idea ajatusten syöttämisestä pieninä paloina on kyllä ihan hyvä.\nPitää myös muistaa, että tilanne ei ole mitenkään toivoton. Esim. Hesarin keskustelupalstalle pääsee välillä runsaastikin kriittisiä kommentteja.\nKansanäänestyksen vaatiminen saattaa kuulostaa populistiselta, mutta olen tosiaan sitä mieltä, että kyseessä on niin tärkeä asia, että siitä pitäisi keskustella laajasti ja avoimesti (esim. Kansalaiskeskustelufoorumilla). Ja pitää sitten se kansanäänestys.\nKuten arvelinkin, hyviin kysymyksiin on turha odottaa vastauksia. Tässä tapauksessa järkeviä vastauksia ei yksinkertaisesti ole olemassa, joten toimittajan on parempi unohtaa koko asia ja hokea itselleen: "Rasistisille natseille ei tarvitse vastata, rasistisille natseille ei tarvitse vastata,..." -mandraa.\nEsittämäni viimeinen kysymys on mielenkiintoinen. Erään ihannevaltiona pidetyn tiedustelupalvelun joulupukin kontissa todellakin on lapsille tarkoitettuja lahjoja, joiden sisään on kätketty tappava pommi ja niitä on myös käytetty. Vertaus tässä yhteydessä on osuva: Hesarikin kylvää tällä hetkellä pommeja, jotka tulevat laukeamaan meidän lastemme ja heidän lastensa käsiin.\nEnnen kuin osaltani päätän tämän ketjun, korjattakoon eräs tekstissäni ollut virhe: Mandra on kreikkalainen kaupunki ja mantra taasen se, joita tiettyihin uskoihin vihkiytyneet paremmat ihmiset hokevat itsekseen, valaistumista tavoitellessaan.\nHienoa. Ne ketkä osaavat terävän kirjoittamisen taidon tulisi jatkaa pommitustaan Hesarin ja muiden lehtien palstoille. Ennen pitkää lehtien on tarkistettava kantansa koska he huomaavat kansalaisten mielipiteen muuttuneen ja tietenkin he haluavat ottaa kunnian tästä uudesta hienosta käänteestä ja olla eturintamassa heiluttamassa lippua meidän monikulttuurikriitikoiden puolesta...\n"Itse kyllä oletan, että Lintulan persoonaan kuuluu tietynlainen paranoidisuus ja että mitään näyttöä moisesta toiminnasta hänellä ei ole."\nKyllä on helppoa sieltä nimimerkin takaa nimitellä toisia. Minulla ei ole mitään velvoitetta todistella sinulle omaa mielipidettäni. Siihen saa uskoa tai olla uskomatta. Tämä ei ole mikään yliopiston väittelytilaisuus vaan Reino-blogin kommenttipalsta.\nMinustakin oikein osuva kirjoitus. Hyvä huomio tuo suomalaisuuden vähemmistöasema Euroopan mittakaavassa.\nTaina Lintulalle: Kyseessä ei ole mikään "mielipide", jos syyttää ihmisiä rikoksista.\nEn tiedä koulutustaustastasi, mutta ainakin tokaluokkalainen poikani äidinkielen tunneilla on saanut tehtäviä, joissa erotellaan tosiasiaväittämiä mielipiteistä. Luulisi jokaiselle aikuiselle olevan eron selvä?\nMikäli sinulla on TIETOA Ei-kuorten rikollisesta kohtelusta, niin kehotan edelleen ottamaan yhteyttä poliisiin.\nKuten sanoin, niin ehdollista on luvassa.. tai riippuen olosuhteista ainakin kovia sakkoja.\nNettikulttuuriin kuuluu oikeus olla nimetön, se ei oikeuta oikealla nimellään esiintyviä asiattomuuksiin. Miksi tälläkään palstalla muuten tällainen mahdollisuus olisi?\n"Mikäli sinulla on TIETOA Ei-kuorten rikollisesta kohtelusta, niin kehotan edelleen ottamaan yhteyttä poliisiin."\n"Kuten sanoin, niin ehdollista on luvassa.. tai riippuen olosuhteista ainakin kovia sakkoja."\nKappas! Pitääpä ryhtyä etsimään todisteita välittömästi tuolle asiakaskirjeiden roskiin heitolle.\nMielipidekirjoitus Hesariin II


Ota polut haltuun näillä tekniikkavinkeillä ja varusteilla – polkujuoksukiertue alkaa lauantaina Nuuksiosta | Yle Urheilu | yle.fi\nNäillä vinkeillä poluille!\nAivan kuten juoksijoita, myös polkuja on erilaisia. On pehmeitä neulaspolkuja, juurakkoisia ja kivisiä polkuja, pitkospuilla kulkevia reittejä, jyrkkiä nousuja ja vauhdikkaita alamäkiä. Näillä kaikilla pärjää oikein hyvin tavallisilla lenkkareilla ja ulkoiluvaatteilla. Jos kuitenkin haluat saada harrastuksestasi irti vielä enemmän, polkujuoksussa on useita varta vasten lajia varten kehiteltyjä vaatteita ja varusteita. Seuraavassa esitellään näistä muutamia.\nPolkujuoksun pääset aloittamaan näillä varusteilla\nPolkujuoksun aloittamiseen tarvitaan hyvät ja tukevat kengät sekä ulkoliikuntaan sopivat vaatteet. Metsässä ei yleensä tuule tai sada samalla tavalla kuin avoimessa maastossa. Samalla tavalla metsän varjoissa lämpötila poikkeaa aurinkoisesta paikasta. Tuotemerkkejä on lukuisia ja vain kokeilemalla löydät itsellesi sopivat asusteet.\nJuoksupaita, juoksulippis, juoksutakki, juoksuhousut, hihaton juoksupaita, juoksushortsit, juoksupaita, juoksusukat, lenkkitossut ja kevyt juoksutakki.\nAktiivisen harrastajan tärkein hankinta on polkujuoksukengät. Ne ovat epätasaisella tai liukkaalla alustalla tukevammat ja pitävämmät, kestävät kivien iskuja paremmin eivätkä ime kosteutta sisäänsä. Malleja ja merkkejä on useita, ja sopivat kengät löytyvät testaamalla. Monet harrastajat vannovat myös pitkien juoksusukkien ja teknisten vaatemateriaalien nimeen.\nHengittävä juoksupaita, hihaton kompressiopaita, tuubihuivi, lämmittävä juoksutakki, juoksutrikoot, juoksushortsit kompressiosisähousulla, juoksuhanskat, tuulelta suojaavat juoksuhousut, juoksukengät, pitkät juoksusukat, varvassukat, kompressiosukat ja polkujuoksukengät.\nPitkiin polkujuoksukisoihin kuuluu, että juoksija kantaa mukanaan tarvitsemansa varusteet. Erilaiset juomareput ja -vyöt mahdollistavat paitsi nesteen ja energian myös esimerkiksi pakollisten varusteiden kantamisen. Otsalampulla polkujuoksukautta voi jatkaa pitkälle syksyyn, ja nastakengillä vaikka ympäri vuoden. Tässä muutamia yleisimpiä varusteita.\nJuomavyö, rannetietokone, varavirtalähde, aurinkolasit, juomareppu, kartta, pehmeä geelipullo, säärystimet, glukoosipastillit, urheilujuomatabletti, otsalamppu, avaruuslakana, ensiside, juomareppu, juoksuvyö, juomavyö ja geelipullo.\nPolkujuoksun tekniikka kehittyy juoksemalla\nPolkujuoksu on nimensä mukaisesti juoksemista polulla. Tekniikka paranee vain juoksemalla. Aloita kävelemällä ja totuta jalat erilaisiin alustoihin. Silmä-jalka-koordinaation kehittyessä voit nostaa vauhtia ja myös katsettasi ylöspäin.\nKatso alaviistoon, lyhennä askelta, rytmitä käsillä. Näillä kolmella vinkillä pärjäät pitkälle.\nTärkein ohje: älä jarruta reisillä menoasi. Hyvällä alamäkitekniikalla teet hetkessä pesäeroa muihin.\nOn täysin OK kävellä ylämäet. Seuraavassa esitellään erilaisia tapoja ylämäkien kapuamiseen.\nTeksti: Marko Krapu, videot: Mårten Lampén, kuvat: Tuomo Björksten, suunnittelu ja toteutus: Stina Tuominen ja Eemeli Martti


Ravilaakso avataan toimijoiden käyttöön jo rakennusvaiheessa | Vaasan kaupunki - Vasa stad\nRavilaakso avataan toimijoiden käyttöön jo rakennusvaiheessa\n5.8.2020 12:13:35 EEST | Vaasan kaupunki - Vasa stad\n– Ravilaakson rakentaminen on pitkä prosessi. Haluamme saada kaupunkilaiset ja toimijat tutustumaan Ravilaakson alueeseen ja kehittämään sitä jo varhaisessa vaiheessa, kaavoitusarkkitehti Oliver Schulte-Tigges kertoo.\nLukuisat esimerkit niin Suomesta kuin maailmalta tukevat vastaavaa toimintatapaa osana kaupunkikehittämistä ja kokeilukulttuuria.\n– Haluamme, että alueesta muotoutuu yhteisöllinen, monipuolinen sekä kiinnostava asuin- ja ajanviettopaikka. Varhainen avaaminen tekee alueesta ympäristöllisesti, esteettisesti ja toiminnallisesti viihtyisämmän. Tällä tulee olemaan merkittävä osa koko Ravilaakson kehittämistyössä ja identiteetin syntymisessä, Schulte-Tigges kuvailee.\nAlueita kolmannen sektorin väliaikaiskäyttöön\nKaupunki antaa Ravilaaksosta alueita kolmannen sektorin toimijoiden väliaikaiseen käyttöön. Toimijoille haku on kaksivaiheinen:\nAvoin ilmoittautumismenettely 14.8.–13.9.2020\nToimijat ideoivat yhdessä alueen käyttöä 16.9.-13.11.2020\nTämän jälkeen kaupunki neuvottelee ja tekee sopimukset sopivien toimijoiden kanssa. Toimijat vastaavat toiminnan toteutuksesta ja oman alueensa kunnossapidosta.\nVäliaikaiskäyttöön tulevien mahdollisten rakennelmien toteutuksessa hyödynnetään olemassa olevaa pohjaa eikä tarkoituksena ole rakentaa pysyviä rakennelmia. Väliaikaiset, siirreltävät rakenteet ovat sallittuja, mikäli toimija pystyy itse niistä vastaamaan. Kaupunki ei osallistu rakennelmien toteutukseen, alueen maisemointiin tai hoitoon.\n– Alueelle on tarkoitus syntyä matalan kynnyksen toimintaa, jossa eri toimijat voivat löytää toisensa, tehdä yhteistyötä sekä muodostaa uudenlaisia verkostoja, Schulte-Tigges sanoo.\nVäliaikaiskäyttöön osoitetuilla alueilla varsinainen rakentaminen alkaa arviolta vuosina 2026-2035.\nRavilaaksoon rakentuu uusi kaupunginosa, johon syntyy 1600–1800 uutta asuntoa noin 2000–2500 asukkaalle. Alueelle tulee myös monipuoliset mahdollisuudet erilaisille palveluille ja liiketiloille.\nRakentaminen on jo aloitettu maanrakentamisen esitöillä. Ensimmäisten korttelien rakentaminen aloitetaan vuonna 2021.\nkaavoitusarkkitehti Oliver Schulte-Tigges, puh. 040 846 7792, oliver.schulte-tigges@vaasa.fi


Suurin Onni elämässä: Kun ei keksi nasevaa otsikkoa..\nKun ei keksi nasevaa otsikkoa..\nSain tässä illasta soiton, että pääsisinkö huomenna ja perjantaina töihin, ja loppuviikko onkin sitten hulinaa täynnä. Lupauduin myös sunnuntaiksi töihin, vaikka lauantaina on koiranäyttelyt, mahdollisesti (lue: jos vain aika riittää) Onnin ratsastus ja illalla olisi "kesän lopettajaiset" kavereiden kanssa ja baarireissu. Kai sitä selviää, sunnuntait on yleensä aika leppoisia päiviä. Nyt kun menen sanomaan, hevoset järjestää mulle varmaan sirkuksen.. :p\nSe, jossa omistajansa mukaan on hoidettavaa kahden edestä. :D\nNyt kun saatiin tuohon jalkaan tuommonen tuomio, olen ollut tosi varovainen pohjien kanssa. En halua yhtään ravata jos pohja ei ole ok. Kaikki hyvät pohjat on.. no, niitä ei ole. Tai onhan niitä kolmen vartin kävelyn päässä.. Tästä johtuen ollaan kävelty Onnin kanssa hirvittävästi verrattuna entiseen. Ja peruslenkin kesto on sen pari tuntia. Maanantaina käytiin taas kentällä ja reissu venyi 4 tuntiin, lähdin vahingossa tunnin liian aikaisin, äiti tuli vähän myöhässä sovitettavan satulan kanssa ja matkattiin vielä lähitallille ratsastusopettajan luo pällistelemään satulaa. Eikä se sitten ollut edes sopiva.\nKuvituksena vanhoja kuvia uusien puutteessa :p\nTänään oltiin reilu kahden tunnin lenkki Huokkarissa, mäkisellä, hevosille tehdyllä 'tiellä'. Harmikseni sitä ei oltu lanattu varmaan ikuisuuksiin, joten sielläkin oli vain yksi haara mitä viitsin laukkailla (onneksi kuitenkin se pidempi). Onnin menohalut on ollut aika pienet, kun on taas päässyt tasaiseen liikkeeseen. Kyllä siitä vauhtia vähän irtosi. Annoin mennä pari kertaa mäkeen miten halusi, sanotaan, että on se kovempaakin joskus päästänyt. :D\nLenkin jälkeen työnsin hevosen koppiin syömään kaurat ja kävin syömässä samalla itsekin. Ja eikun hevonen takaisin laitumeen ja Annia ratsastamaan. Päivä ei ollut tamman paras. Sain lopussa ympyrällä ihan kivasti ravin kulkemaan ja lopetin siihen.\nKatsellaan, jos kuvaisin Mydayn vaikka lauantaina, kun tapahtuu niin paljon kaikkea. Koiraa, hevosta ja kaveria. Ajatus oli kuvata kunkkareissa, mutten sitten saanut aikaiseksi. Sieltä muuten tulossa muutama kuva blogiin loppuviikosta!\nTällä postauksella ei oikein ole päätä eikä häntää. Ainakin vähän erilainen, kun mitä yleensä kirjoitan. Tai siltä musta tuntuu, tiedä sitten tuntuuko teistä. No näihin kuviin ja tunnelmiin, odottelemaan kunkkarikuvia!\nKai täytyy jo viritellä tunnelmaan, joten tässä Vitterin ilme mailin voiton jälkeen!\n2 vuotta sitten..\nNokian ryhmänäyttely 6.8.16\nMitä Annille kuuluu?


Trumpin sana painaa Suomenkin bensapumpuilla – viisi syytä miksi luvassa on hintojen nousua | Yle Uutiset | yle.fi\nTrumpin sana painaa Suomenkin bensapumpuilla – viisi syytä miksi luvassa on hintojen nousua\nViime kevään halvasta bensasta on vain muisto jäljellä. Tänä kesänä hintojen odotetaan nousevan, mutta Yhdysvaltojen politiikka ratkaisee paljon.\nBensanhinnan mutkainen nousuputki on jatkunut nyt vuoden.\nÖljyalan viimeisimmän tilastotiedon mukaan bensalitra maksaa Suomessa keskimäärin 1,47 euroa. Helmikuussa keskihinta rikkoi jopa 1,50 euron rajan. Moni muistelee kaiholla viime kevättä, jolloin hinta painui useiden vuosien pohjalukemiin, parikymmentä senttiä alle tämän vuoden huipun.\nKesällä bensan hinnat tuppaavat nousemaan, kun pohjoisella pallonpuoliskolla lomaillaan, autoillaan ja polttoainetta kuluu.\nMillaisia hintoja pitäisi nyt odottaa, kun talouskin on piristymään päin?\nÖljyalalla ennustaminen on pelätty laji, mutta Teboilin liiketoimintajohtaja Henrik Tuulos rohkenee muotoilemaan oman näkemyksen.\n– Ennustan varovaista nousua. Nyt hintojen kehitys on ollut aika maltillista ja alkuvuonna on ollut laskuakin.\nTuulos perustelee ennustettaan monella tekijällä, joista suurin osa tulee maailmanmarkkinoilta.\n1. Verot ja paikalliset bensasodat\nSyrjäkylänkin bensanhinnan perusteet määräytyvät maailmanpolitiikan pyörteissä, mutta kotimaisilla tekijöilläkin on oma roolinsa. Suurin osa bensan ja dieselin hinnasta on veroja. Niitä nostettiin vuoden vaihteessa pari senttiä litraa kohti, joten vaikutus on nyt näkyvissä.\nSen sijaan vaikeammin ennustettavaa on se, miten paikalliset bensan hintasodat roihahtelevat eri puolilla maata, Tuulos muistuttaa.\n2. Bensan ja dieselin eri logiikat\nSuomessa talous on lähtenyt kasvuun pitkän matelun jälkeen. Piristyminen näkyy hinnassa huoltamon pumpulla, mutta lähinnä diesel-pumpulla.\n– Talous ja diesel korreloivat, sanoo Tuulos.\nTalouden kasvaessa myös kuljetukset ja dieselin kulutus kasvavat. Viime aikoina dieselin kulutus on ollut 1-2 prosentin kasvussa. Sen sijaan bensan kulutus on ollut 2-3 prosentin laskussa. Siksi niiden välinen hintaero on Tuuloksen mukaan leventymässä.\n3. Amerikan juhannus\nKesä lisää bensan kulutusta koko pohjoisella pallonpuoliskolla ja erityisesti Yhdysvalloissa. Alan nyrkkisäännön mukaan kesä alkaa Kaatuneiden muistopäivästä. Se aloittaa Amerikan kesäkauden kuin juhannus Suomen suven. Tänä vuonna tuo merkkipaalu osuu tämän kuun 29. päivään.\n4. Dollari ja Trump\nMaailmanmarkkinoilla öljytuotteet hinnoitellaan dollareissa. Jos dollari vahvistuu, se tarkoittaa öljylle ja bensalle kalliimpaa hintaa euroina laskettuna. Jos siis presidentti Donald Trump pystyy pitämään maansa taloudessa vahvan kasvuvireen, se heijastuu Eurooppaan ja Suomeen bensan hintojen nousupaineina.\n5. Libya ja uusi kenttä\nÖljynviejämaiden eripurainen järjestö Opec voi halutessaan nostaa öljyn hintaa pelkillä puheilla tuotannon rajoituksista. Järjestössä varsinkin Libya haluaa kuitenkin päinvastoin lisätä tuotantoaan. Maa on avaamassa suurinta öljykenttäänsä. Öljyala odottaakin vähintään kiinnostuneena Opecin helatorstaina pidettävää kokousta.\nYhdysvalloissa oma liuskeöljytuotanto alkaa olla kannattavaa, kun öljyn maailmanmarkkinahinta nousee 60 dollariin tynnyriltä. Opec-maat haluavat pitää kilpailijan poissa kuvioista ja siksi pitää hinnan alle tuon rajan.\ntalousöljybensiiniTuulosPolttoaineiden hinnatpolttoaineetÖljy ja kaasuSuomihuoltamothinnankorotus


Kuvat kuvateksti Kalle M Väänänen\nEri tahoilta on kuulunut uutisia karhuhavainnoista. Kiteellä autoon törmännyt nalle jouduttiin lopettamaan kun oli loukkaantunut kolarissa niin pahoin. Kalle-Matti Väänänen lähetti kuvia lumenhärmäiseltä soratieltä. Joku isokokoinen kulkija siinä on tassutellut. Mikähän lienee?\nLuutalahdessa soratiellä oli ohuessa lumessa suurikokoiset jäljet. Sepelin vuoksi tarkkaa kuvaa ei saanut, mutta jalat harallaan taapertavasta kävelytyylistä voi arvailla karhun jäljiksi, kynnenkin jäljet näkyivät\nTallettanut Alpo R\n← Viikon puheenaiheet 44/2019 Lisätty myös kuvia\nJoulu alkaa rajalta 17.12.2019 lahjakeräys →\n8 comments for “Karhuhavaintoja?”\nKalle M Väänänen pohtii jäljen tekijää. Kukaan ei vielä ole kommentoinut kuvaa. Otetaan susi pois luettelosta, mutta ovatko nuo jaljet ikäänkuin kolmen jäljen ryhmässä. Silloin olisi toinen etutassu ja toinen takatassu samassa jäljessä.\nNo jos kartotetaan ne elukat ja hyypiöt, jotka ei varmasti oo jättäneet nuita jäläkiä, niin jälelle jiäp se ainut oikee:\nKettu, hirvi, jänis ja en ainakaan mie, tuskin Kallekaan, niin nyt ei oo enee monta vaihtoehtoa:-)\nKun ei ole mittakaavaa on vaikea arvioida. Karhulta jää selvät kynnenjäljet. Minä veikkaan ahmaa.Ahmahan on runsastunut viime aikoina kovasti.\nJos vain rohkeasti arvelee renkaan oletetun leveyden, ehkä noin tai päälle 20 cm, perusteella, olisi tassun jäljen läpimitta 8…10 cm? Mutta mitäs sitten?\nTuohan on selvästi Nokian joko kitka tai nastarenkaan jälki.\nEntäpä Nokian Kontio?\nLumimies Jetiä ei ole kukaan ehdottanut eikä lasten kirjasta Nalle Puh olevaa Hirvikirvistä. Hyviä ehdotuksia jäljen tekijöiksi kaikki esille tuodut.


Vanhat vaalikoneet tarjoavat näkökulman tekoihin puheiden takana — Niko Kaistakorpi\nYlen vaalikone 2015\nHS:n vaalikone 2015\nJonkin verran käytyäni läpi muutamia ehdokkaita, niin hämmästys on vallannut mielen miettiessäni sitä, kuinka kaukana joidenkin osalta ollaan vaalikantojen ja toisaalta tekojen suhteen erityisesti ministerien osalta. Johtuu osaksi siitä, että kävin läpi alkuun ministereitä ja heillä on toki ollut myös enemmän vaikutusvaltaa.\nVertailuhan on toki todella epäkiitollinen hallituspuolueiden osalta, jotka ovat sitten päässeet tahi joutuneet tilanteeseen, jossa lupaukset pitäisi lunastaakin.\nYmmärrän toki kuinka politiikka on tinkimistä ja tasapainoilua - siitä kirjoitin taannoin bloginkin Politiikka on tinkimistä ja tasapainoilua - ei yksinvaltiutta ainakaan Suomessa. Oikeastaan kukaan ei saa (onneksi) vain omia kantojaan läpi ja kompromisseja tehdään kuten pitääkin.\nYlellä oli muuten Jokeri-kysymyksenä kaikille viimeisenä seuraava: Vaalilupauksista täytyy pitää kiinni.\nTähän mm Juha Sipilä vastasi: "Katteettomia vaalilupauksia ei pidä antaa. Ne omalta osaltaan rapauttavat uskoa poliittiseen järjestelmään. Tärkeintä on nyt saada Suomen talous kuntoon ja velaksi elämisellä on laitettava piste."\nTotean tähän vain: #koulutuslupaus\nJanne Kejo 19.3.2019 01:30\nHauskaa, Niko. Mutta olemmehan jo aikuisia emmekä usko vaalilupauksiin yhtään sen enempää kuin joulupukkiinkaan?\nNiko Kaistakorpi 19.3.2019 01:48\nJanne, ymmärrän hyvin mitä tarkoitat.\nSamalla se kuitenkin sotii arvomaailmaani vastaan typerä lapsenuskoinen idealisti kun olen.\nJossain vaiheessa ollaan promottu kuinka suomalaisen sanaan voi luottaa ja kädenpuristus riittää. Pitääkö suomalaisen politiikan olla tästä ulkopuolinen ilmiö, jossa paskanjauhajat saavat temmeltää kuinka huvittaa?\nMinusta ei. Siksi koitan olla sitä vastaan.\nEsa Heikkinen 19.3.2019 08:40\nSeuraan itse samaa asiaa; vertaan puheita ja lupauksia ennen vaaleja ja vertaan eduskunnan täysistuntoäänestysten tuloksia lupauksiin. Suorastaan hämmentävää katsoa mitä mieltä oltiinkin kun joko ryhmäkuri tai joku muu vaikutti enemmän kuin lupaukset äänestäjille.\nKaivoslait, vaket, sotet ym ym... kuka enää ajaa kansalaisen, veronmaksajan asiaa oikeasti? Kuka pitää pienen Suomalaisen puolta tosipaikan eli äänestysnapin edessä?\nHelsingin kaupunginvaltuuston äänestyksissä on ilmiö vielä pahemmin havaittavissa. Esimerkkinä vaikkapa Helsingin uusi yleiskaava. Valtuustoäänestyksessä valtuutetut näittivät olevan aivan joidenkin muiden tahojen asialla kuin äänestäjien ja veronmaksajien. Ainoa loogisesti äänestyskäyttäytynyt puolue oli vihreät, he aikovat lopettaa yksityisautoilun Helsingissä lupaustensa mukaisesti. Räikein ristiriita on mielestäni Kokoomuksen vaalimainoksessa "Autot kuuluvat teille". Tämä ei päde Helsingissä, Kokoomuksen kanta on selkeä: Autot eivät kuulu Helsingin teille.


Blindsave Protective Goalie Shorts (21) -maalivahdin alasuojashortsit, Musta | Salibandystore.fi\nBLINDSAVE suojashortsi on suunniteltu suojaamaan tärkeitä lihasryhmiä osumilta ja kaatumisilta. Ne tarjoavat keskitetyn tuen ja tärkeimpien alueiden suojauksen.\nBLINDSAVE on luonut ensimmäisen suojavarusteen sisätiloihin, jotka mukautuvat pelaajan keholle. Pehmuste takaa paremman mukavuustason ja ergonomian sen ainutlaatuisten ominaisuuksien ansiosta.\nPehmusteessa on myös ainutlaatuinen "rebound control" -ominaisuus, joka vähentää pomppivia palloja maalivahtien jaloista torjuttaessa.\nBLINDSAVE käyttää erittäin ohutta ja kevyttä kompressiokangasta - Revolutional ™. Se imee hikeä tehokkaasti ja mahdollistaa sen luonnollisen haihtumisen poistaen epämiellyttävän märän tunteen iholta,joka taas välttää ärsyttävää hankausta. Kangas muotoutuu kehoon ilman, että se puristuu tai kiristyy, jolloin se antaa parhaan liikkuvuuden ja takaa voimakkaan lihasten tuen.


Vientiverkostot · Kuopio Innovation Oy\nVientiverkostot Koordinoimme tarvelähtöisiä yritysten vientiverkostoja. Tavoitteena on parantaa yritysten kilpailukykyä, kehittää liiketoimintoja ja löytää kumppaneita.\nKiina / Kuopio-Shanghai yhteistyöverkosto\nYhteistyön ensisijaisena lähtökohtana on tukea Kuopion ja alueen kansainvälistymistä, vahvistaa yhteistyötä sekä edistää yritysten liiketoiminnan kehittymistä ja yritysten välistä yhteistyötä. Kuopion ja Shanghai Pudongin välille onkin tätä varten muodostunut poikkeuksellisen tiivis yhteistyöverkosto. Lue lisää: Kuopio-Shanghai yhteistyöverkosto\nKehittyvät markkinat Verkoston avulla helpotetaan pk-yritysten kansainvälistymistä ja vienninedistämistä kehittyville markkinoille, hauraisiin valtioihin ja kriisialueille. Tällä hetkellä fokus on Afrikassa. Lue lisää: Kehittyvät markkinat\nKriisialueet ja hauraat valtiot / Human Security Finland -kriisiliiketoiminnan verkosto\nHuman Security Finland on kansallinen kehitys- ja kriisiliiketoiminnan verkosto. Verkosto tuottaa palveluja katastrofi- ja konfliktialueille, hauraisiin valtioihin sekä kehitysmaihin tähtäävän liiketoiminnan tukemiseen. Lue lisää: Human Security Finland\nTeam Finland ja Invest in Finland yhteistyö\nEdistämme myös muihin maihin tapahtuvaa yritysten etabloitumista ja vientiverkostoja. Teemme aktiivisesti yhteistyötä kansallisella tasolla muun muassa Team Finland -toimijoiden ja Invest in Finlandin kanssa.


Bongo Animation for designers for Rhino- AN-Cadsolutions\nETUSIVU KONEET JA LAITTEET OHJELMISTOT PALVELUT YHTEYSTIEDOT YHTEYDENOTTO / TARJOUSPYYNT� Rhinoceros 3D progeCAD Pro | iCADMAc Luxology Modo 3D-mallinnus Kubotek KeyView CAD-Viewer Autodesk ohjelmistot CAD-tiedostok��nt�j�t CAM-ohjelmistot SpaceClaim Visual Integrity pdf2cad VRMesh Reverse engineer Nestaus ohjelmistot Portaiden suunnitelu Kaappien suunnittelu Pixologic ZBrush nPower Software GrafiCalc Marvelous Designer KeyShot Geomagic Adobe ohjelmistot Corel ohjelmistot Simlab Composer LinceoVR visualisointi Piranesi maalausohjelma MagicTracer vektorointiin Opticut levynpaloitteluun TurboCalc SimWise4D simulointi WorkingModel2D liikesimulaatio BONGO ANIMATION FOR DESIGNERS FOR RHINO\nBongo tuo Rhinoon ammattimaista animointia, k�ytt�en tuttuja ty�kaluja joita l�ytyy monista huippu animaatiopaketeista.\nAmmattimaisia animointi ty�kaluja\nAnimoi liikkuvat, skaalattavat, k��nnelt�v�t Rhino objektit ilman l�hett�mist�. Objektit ja ikkuna animaatiot ovat editoitavia Rhino ikkunassa k�ytt�m�ll� yksinkertaista ved� ja tipauta toimintoa. Muokkaa objektisi ja liikeratasi menett�m�tt� kallista aikaa vaihtaessasi ohjelmasta toiseen.\nEsikatsele animaatiosi helposti Rhinossa, realiajassa, miss� tahansa varjostus tilassa vet�m�ll� aikajanaa tai katsomalla animaation. Visualisoi sitten suoraan animaatio tiedostoon k�ytt�m�ll� Rhino visualisointia mukaanlukien Wireframe, OpenGL, Render Preview, Render, TreeFrog, Flamingo ja Penguin.\nBongo on my�s loistava demostroimaan liikkuvia objekteja k�ytt�m�ll� realiaikaista toistoa Rhino ikkunassa- ved� vain aikajana ymp�ri n�ytt��ksesi asiakkaalle kuinka designisi toimii.\nEdist�� kinematiikkaa- liikuttaminen, k��ntely ja skaalaus.\nRajoittaa objekteja kaariksi.\nPakottaa objektit tarkistelemaan muita objekteja.\nRajoittaa n�ytt�ikkunan kameran sijainnin ja kohdistaa poluksi.\nAutomaattinen ja k�ytt�j�n m��ritelt�v� kiihtyvyys ja nopeus.\nHierarkinen suhde animoitujen objektien v�lill�.\nVisualisoitu yksitt�iseksi kuvaksi tai AVIksi k�ytt�en mit� tahnsa Rhinon kanssa yhteensopivaa visualisointi lis�modulia.\nRealiaikainen esikatselu Rhino n�ytt�ikkunassa k�ytt�en mit� tahansa varjostus tilaa.\nAikajanan hankaus miss� tahansa varjostus tilassa.\nAlan vakiotyyppinen avainkuva manipulaatio\nAnimointi tila nappula mahdollistaa helpon avainkuvien sy�tt�misen vain raahaamalla objekteja.\nKaikki animaatio data on tallennettu 3dm tiedoston kanssa- vastaanottamista tai l�hett�mist� ei tarvita.


Jouluterveiset Sannalta Englannista! – Meriannen mielessa\nMeriannen / 12th December 2017\nMeriannen joulukalenterin luukuissa piileskelee erilaisia perheitä. 12. luukusta paljastuu Lontoossa asuva Sanna ja hänen perheensä!\nSanna voi olla teille tuttu englanninkielisestä blogistaan “Wave to Mummy“, jossa jo nimessä kuvastuu brittiläisittäin kummallinen asetelma: töissä käyvä äiti ja koti-isä.\nSannan perheeseen kuuluu David-isä ja Aili-tytär. Joulu on Sannan perheessä mukavaa perheaikaa, jolloin äitikin on poissa töissä ja on aika rauhoittua. Silloin nautitaan toistemme seurassa. Vaikka joulutouhotus on kivaa, niin joulussa silti ihan parasta on se vapaa-aika, mitä pääsee viettämään perheen kanssa. Sekä lepääminen. Ja jouluruoat!\nJouluisin Sanna innostuu askartelemaan Ailin kanssa. Joulun alla leivotaan pipareita ja askarrellaan itse tehdä joulukoristeita Ailin kanssa.\nPerheeseen joulumielen tuo ihan yhdessäolo kuin kivat jouluiset puuhat, kuten joulumarkkinoilla käyminen ja joulutortut glögin kanssa. Toisin sanoen joulusta ei pahemmin tässä perheessä hössötetä, silloin enemmänkin nostetaan jalat ylös, levätään ja ollaan läsnä.\nSannan perheessä joulua vietetään brittiläisittäin, eli joulupukki tuo lahjat joulukuusen alle salavihkaa jouluaaton ja joulupäivän välisenä yönä. Joulupäivänä Aili herää aikaisin tarkistamaan kuusen aluksen, ja aamu alkaakin nauruntäyteisesti lahjapaperien lennellessä ympäri olohuonetta. Muuten päivän ohjelmaan kuuluu kalkkuna-lounas.\nTämän ulkosuomalaisen perheen joulunvietossa Suomi näkyy lähinnä koristeluissa ja jouluaaton viettämisessä. Sannan kotoa löytyy Iittalan Kivi-lyhtyjä sinne tänne ripoteltuna sekä Suomesta tuotuja tonttuja ja kaitaliinoja. Jouluaattona perhe syö suomalaisia ruokia ja jokainen saa avata yhden lahjan aattoiltana.\nSannan perhe on käynyt Ailin syntymän jälkeen kahtena jouluna Suomessa viettämässä oikein perinteisen joulun Sannan vanhempien luona. Koko perheestä ja eritoten Ailista oli ihanaa nauttia lumesta ja pakkasesta! Sanna ei kuitenkaan usko, että he menisivät enää Suomeen jouluiksi hankalien lentomatkojen ja kaiken muun häslingin takia. Paremmalta vaihtoehdolta tuntuu joulun rauhoittaminen Englantiin, jolloin Suomea voi tuoda vahvemmalla tavalla esiin perheen omissa joulunvieton perinteissä.\nJoulupöydistä tiedustellessa Sanna luettelee kaksi toisistaan eroavaa joulupöytää – riippuu, puhutaanko jouluaaton joulupöydästä vai joulupäivän kattauksesta, joka seuraa englantilaisia perinteitä! Suomalaisesta pöydästä löytyy niin lanttu-, peruna- kuin porkkanalaatikko, kinkkua, ruisleipää, kylmäsavulohta tai graavilohta, pipareita ja sinihomejuustoa, Fazerin suklaita ja joulutorttuja. Englantilaisesta joulupöydästä taas löytyy kalkkunaa, uunissa paahdettuja perunoita, ruusukaaleja, pekoniin käärittyjä minimakkaroita, englantilaisia joulutorttuja (mince pie) sekä englantilainen Christmas pudding, joka on alkoholilla kostutettu kuivahedelmäkakku. Christmas puddingia syödään lämmitettynä brandy-kerman kanssa.\nTänä jouluna Aili on pyytänyt pukilta vaikka minkälaista lelua! My Little Pony, Frozen, Paw Patrol eli Ryhmä Hau, Barbit ja vauvanuket ovat listalta löytyneet.\nSannan perhe toivottaa mitä ihanampaa joulua ja uutta vuotta 2018!\nJouluterveiset Sannalta Englannista – postaus on osa Meriannen joulukalenteria. Joulukalenterissa on 24 luukkua, joista jokaisesta paljastuu erilainen perhe.\nTagged blogijoulu, blogiystävä, brittisuomalainen, joulu, meriannen joulukalenteri, ulkosuomalainen


Vuosimalli 1998 (ensirek. 1-2018) Moottori 1.6 l, Bensiini\nmyydään pienivikainen ooppeli. leimaa pariviikkoa.\nleimalle abs valopois ja pakoputki paikata/vaihtaa\nikkunassa halkeama mutta leimaamista ei haittaa (alhaalla halkeama)\nvaihdossa voi moottoripyörää, diissel autoa tai takavetoautoa ehdottaa. väliä tarvittaessa voin maksaa.\nSoita niin kerron autosta lisää! 0465732109\nNettiauto ID 9165503


Roikkuvat häpyhuulet - Ihannenainen - Suomi24 Keskustelut\nMitä mieltä miehet olette, kun naisen häpyhuulet roikkuvat kuin velhon hihat?\nMulla kanssa. Kukaan ei ole huomauttanut. Siis tosi isot lerput ne sisemmät. Mitä väliä sanon minä.\nKuulostaa hyvältä. Niden kanssa voi keksiä paljon kivaa tekemistä.\nRiippuu tietenkin, että kuinka isot ne ovat. Toki pienet häpyhuulet ovat kauniimman näköiset, mutta hieman lerputtavat saattavat olla ihan mielekkäät suuseksissä. Liian isot häpyhuulet ovat epäseksikkäät.\nKun asiaa tarkemmin mietit, niin ymmärrät että myös "liian isot" ovat täysin luonnolliset ja kauniit.\nKommenttisi on siinä mielessä törkeä, että tätä palstaa voi lukea itsestään epävarma teini, joka saa seksuaaliseen itsetuntoonsa ikuisen arven kirjoituksestasi.\nMutta vaikutat typerältä ihmiseltä kirjoitustesi perusteella, joten sinulta on luultavasti turha vaatia isompaa älykkyyttä edes seksuaalisuuden saralla.\nMielestäsi täällä kannattaa valehdella siltä varalta, että epävarma teini lukee palstaa ja pahoittaa mielensä? Luuletko, että teini ei kuule näitä mielipiteitä muualta?\nOnneksi liian suuret häpyhuulet saa leikkauksella pienennettyä jos asia häiritsee sinua noin paljon.\nKenenkään ei pidä leikkauttaa itsestään mitään pois muiden mielipiteiden takia.\nMediahan noista leikkauksista on rummuttanut viime aikoina, ei liene kenellekään uutta. Syy noihin leikkauksiin ei ole naisissa, vaan kaltaistesi miesten puheissa!\nJatka sinä R unkku elämääsi leikeltyjen nettipilujen kanssa.\nSyy noihin leikkauksiin on lääketiede, joka mahdollistaa ne. Puhut näistä leikkauksista kovin negatiiviseen sävyyn. Harmittaako sinua jos joku korjaa itsensä kauniimmaksi alapäästään jos kokee sen rumaksi? Eikö ihmisellä ole itsellään vastuuta omista toimistaan? Pitääkö kaikkia nuoria käsitellä silkkihansikkain, jotta he eivät varmasti ymmärrä, että maailmassa on mielipiteitä?\nLopeta provoaminen ja mene nukkumaan pääsi selväksi.\nEn minäkään kaikkia kyseisin kirjoittajan edesottamuksia allekirjoita, mutta menee aika naurettavaksi, jos pitäisi tällaisella palstalla alkaa sensuroimaan (tässä tapauksessa ihan asiallisia) mielipiteitään sen pelossa, että jonkun teinin itsetunto kokee kolauksen. Täällä hengaillaan omalla vastuulla, ja typerää edes lukea näitä oletuksella, että jokainen ominaisuus saa pelkkää hypetystä osakseen. Eihän se niin mene missään muuallakaan - life sucks, deal with it.\nVoi niistä tehdä vaikka nahkatakin tai muutaman lentäjänlakin\nJospa nyt ei mentäisi puhumaan lääketietestä (sinä et siitä muutenkaan mitään tiedä) ja muusta ohi aiheen.\nEiköhän pointtina ollut se, että sinulla ei ole mitään oikeutta tulla esittämään mielipidettäsi faktana, sillä se on vain mielipiteesi. Sinä voit ehkä pitää isoja häpyhuulia epäseksikkäinä, mutta se ei ole universaali totuus.\nJospa pointin esittäisi vaikkapa näin: Sinulla on liian iso nenä ja sinun tulee leikkauttaa se, sillä se on mielestäni epäseksikäs. Miksi tuomitset ihmiset, jotka tekevät nenistään kauniimpia jos et itse mene?\nMinun mielestä ne ovat ihanat ja niiden kanssa on kivaa, kiihottavaa ja seksikästä "leikkiä". Ei niitä hävetä tarvi.\nToki, olen kiinnostuneempi enemmän niiden omistajasta, kuin pelkistä häpyhuulista itsestään :-).\nMinä rakastan kaikenlaisia terälehtiä, mutta varsinkin helposti suudeltavia ja hyviteltäviä suurehkoja tai suuria terälehtiä. Rakastan sitä tunnetta, kun auraan nenälläni tai kielläni nupun auki ja terälehdet hyväilevät huulieni ääriä. En tiedä mitään niin kaunista kuin naisen kukkanen. Rakastan ovaaleja, sydämenmuotoisia, siipimäisiä ja eritoten paksuja pieniä terälehtiä.\nEn voi ymmärtää, että jenkeissä nuoret naiset käyvät pienentämässä häpyhuuliaan. Se on mielestäni rikos jumalaista kauneutta vastaan.\nToinen pieni mutta tärkeä detalji naisen hävyssä on hyvin esille nousevä häpykieli. On edullista, jos kielen harjas ja huppu ovat profiilikkaasti esillä ja jos erektoituneen kielenpään saa pulpahtamaan kauniisti käsiteltäväksi.\nEi ole mitään niin ihanaa kuin palvoa naista hänen temppelinsä ääressä. Ei mitään niin tyydyttävää kuin nähdä aitiopaikalta ihanan naisen kituvan nautinnosta. Ei ole ihanampaa tuoksua kuin naisen tuoksu, ei ihanampaa makua kuin naisen maku.\nMietin nyt erästä ihanaa naista, jolle en voi oikein edes kertoa pitäväni hänestä niin paljon kuin pidän. Hän on upein nainen, jonka olen tavannut, kaunis nainen kuin mikä, mutta vielä kauniimpi ihminen. En tiedä, minkälainen kukkanen hänellä on: ruusu, tulppaani vai kalla, mutten voi kuvitella suurempaa nautintoa saati kunniaa kuin suudella hänen naisellisintaan. Lopulta muut asiat ratkaisevat kuin ulkonäkö.\nOhhoh onpa kauniisti kerrottu naiseudesta.\nJa heh nyt vasta huomasin allaolevan kommentin ;)\nOhoh - olipas komiasti sanottu!\nisot häppärit on tosi kiihottavat, ne näyttää hyvältä ja niitä on kiva imeskellä\nNäyttää seksikkäältä ja toimii paremmin kuin pienet. Kannattaa ylpeänä esittää.\nIso haitta jos ne syö naisen itsetuntoa.\nIsot turpeat häppärit joiden välistä pilkistää pienemmät kauneimmat.\nRoikkuvat, märät huulet...kiihoittavinta mitä tiedän!\nMitä muuta häpyhuulet voisivat tehdä kuin roikkua? Pitäisikö niiden seistä terhakasti pystyssä?\nNo asennossa niiden pitää seistä kunnes annetaan lupa lepiä ;D


[quote=Maria ]On todella itsekästä katkaista välejä. Elämään kuuluu myös velvollisuuksia ja epämukavuutta, ei pidä koko ajan ajatella omaa napaansa. Miksi esimerkiksi ystävyyden pitää aina olla vastavuoroista? Tuskin ystävä pahuuttaan on hankala. Ajattele ensin muita, sitten vasta itseäsi![/quote]


vedenpitävä ionisaattori urheilukello - smalt + azury (2PCS / 1 * LR261) - ilmainen toimitus - DealExtreme\nvedenpitävä ionisaattori urheilukello - smalt + azury (2PCS / 1 * LR261)\nUltra Lite vedenpitävä Ionizer Sports Watch - Smalt + Azury (2-Pack/1 * LR261)\nUS$2,35 US$3,33 29%POIS 4,8 (23)\nSilikoni kello ei ole vain muodikas, mutta myös terve, se sopii kaikille käyttää, myrkytön, ystävällinen iholle. Anna tiedät ajan missä ja milloin tahansa vapaasti ja vaivattomasti. Design joustavuutta sopivaksi ranne, helppo, pehmeä, mukava käyttää, ja se on kestävä. Kvartsia liikkuvuus, joten tarkempi timeu. Viisasta hankkia tämä katsella naisten, miesten ja lasten\n-Kahdella piilotettu "MODE" ja "Aseta" painiketta etupaneelissa\nMitat: 2.68 x 2.52 x 0.67 in\nPaino: 0,77 oz


Aito-aurinkopaketilla helposti uusiutuvan energian tuottajaksi | Lappeenrannan Energia\nValmiit Aito-aurinkopaketit on mitoitettu sopivaksi kotitalouksien lisäksi myös vapaa-ajan asuntojen ja maatilojen tarpeisiin.\nItse tuotetun aurinkoenergian hyödyntäminen on nyt entistä helpompaa täysin uudenlaisen avaimet käteen -aurinkovoimatuotteen ansiosta. Turuset hankkivat Aito-aurinkopaketin omakotitaloonsa ensimmäisten joukossa.\n"Kuin sattumalta keskustellessamme uudesta sähkösopimuksesta Lappeenrannan Energian kanssa, mahdollisuus oman aurinkovoimalan toteuttamisesta nousi esille. Päätökseemme vaikutti ennen kaikkea halu tehdä ympäristön kannalta kestävämpiä valintoja, mutta olihan tämä helppo ratkaisu kaikin puolin”, aurinkopakettiin tyytyväinen Maija Turunen hymyilee.\nNyt syksyisen aurinkoisena iltapäivänä Turusten aurinkosähköjärjestelmän invertteri näyttää hetkelliseksi tuotannoksi noin 900 watin lukemia, joka on riittävästi esimerkiksi kodin kylmälaitteille ja ilmastointiin. Tietoa omasta tuotannosta voi seurata reaaliaikaisesti myös verkosta tai puhelinsovelluksesta. Lappeenrannan Energia hyödyntää aurinkosähköjärjestelmissä paikallista yhteistyötä: GreenEnergy Finland toimittaa järjestelmät ja Elvera hoitaa asennukset.\nSopiva aurinkopaketti erikokoisiin kohteisiin\nValmiit Aito-aurinkopaketit on mitoitettu sopivaksi erilaisten kotitalouksien lisäksi myös vapaa-ajan asuntojen ja maatilojen tarpeisiin. Lappeenrannan Energian energiakaupan asiakkuuspäällikkö Olli Riipinen kertoo tuotteesta: “Oman tuotannon osuus tulee vastaamaan kohteesta riippuen noin 10 – 20 % vuosittaisesta sähkönkulutuksesta. Käymme läpi kohteen ominaisuudet ja räätälöimme tarvittaessa juuri sellaisen kokonaisuuden, joka parhaiten vastaa asiakkaan tarpeita.”\nTurusten kymmenen aurinkopaneelin Aito-aurinkopaketti tuottaa sähköä suoraan omaan käyttöön ja pienentää näin huomattavasti ostosähkön tarvetta. Olli Riipinen jatkaa: “Tällaiseen omakotitaloon, jossa on kaukolämmitys, ilmalämpöpumppu sekä sähkölattialämmitys pesu- ja kodinhoitotiloissa, tämä pienin aurinkopaketti on juuri sopiva. Mitä suuremman osan tuotannosta pystyy hyödyntämään suoraan omaan käyttöön, sitä kannattavampi järjestelmä on – tämä toimii nyrkkisääntönä mitoituksessa. Silloin kun tuotanto ylittää kulutuksen, Lappeenrannan Energia ostaa ylituotetun sähkön.”\nSähkön varastointi lisää kannattavuutta\nJatkossa entistä älykkäämpi tuotannon, kulutuksen ja varastoinnin ketju tekee oman aurinkovoiman hyödyntämisestä entistä kannattavampaa. Olli Riipinen huomauttaa: “Nyt asennetut aurinkopaketit mahdollistavat jatkossa energiavarastojen hyödyntämisen, jolloin järjestelmän tuottamasta sähköstä pystytään käyttämään suurempi osuus itse. Energiavarastona voi toimia erillisesti hankittu akku, sähköauto tai vaikka lämminvesivaraaja.”\nVaivaton ja pitkäaikainen pakettiratkaisu\nAito-aurinkopaketti on suunniteltu kuluttajalle mahdollisimman vaivattomaksi kokonaisratkaisuksi, Olli Riipinen kertoo: “Paneelit ovat pitkäikäisiä ja niille myönnetään valmistajan tuotetakuun sekä asennukseen liittyvien takuiden lisäksi 25 vuoden tehontuottotakuu. Sateet ja tuulet hoitavat tarvittavan puhtaanapidon. Järjestelmään liittyen tuki löytyy aina läheltä, mikäli kysyttävää tai epäselvyyksiä ilmenee.”\nMaija Turunen kiittelee kokonaisratkaisun helppoutta: “Omin päin tällaiseen projektiin tuskin olisi tullut lähdettyä. Nyt koko järjestelmä oli paketoitu ja hinnoiteltu kartoituskäyntiä vaille valmiiksi. Siististi uudelle peltikatollemme asennetut paneelit tuottavat nyt uusiutuvan energian lisäksi toivottavasti uusia, kestävämmistä valinnoista kiinnostuneita omakotitaloasujia.”\nSoveltuu erinomaisesti kotitalouden, maatilan tai yrityksen tarpeisiin\nKaikki aurinkosähkön tuottamiseen liittyvät laitteistot esim. kotitalouksille 60 kk maksuajalla\nAsennuskustannuksista saa hyödyntää kotitalousvähennyksen\nYritysten ja maatilojen aurinkosähköjärjestelmiä varten voi hakea investointitukea\nKiinnostuitko aurinkosähköstä? Ota 2.1.2019 alkaen yhteyttä osakkuusyhtiöömme Väreeseen. Aurinkopaneelipaketit siirtyivät uuteen yhtiöön sähkönmyynnin ohessa.


Väliaikatietoja Laajalahden kaavoituksesta | laajalahtiry\nVäliaikatietoja Laajalahden kaavoituksesta\nVäliaikatietoja vireillä olevista kaavahankkeista Laajalahdessa\nKaupungin viranhaltijoilta saatua tietoa hankkeiden suunnitteluvaiheista: (julkaistu 11.9.18)\nLAAJALAHDEN KESKUSTA (Veljeskulman tontti): Asemakaavoitus ei ole vireillä, koska rakennuksen suojeluasia on kesken.\nLAAJALAHDEN KOULU Tavoitteena on, että koulu valmistuisi v. 2021 loppuun mennessä. Tämän toteutuminen riippuu siitä, päästäänkö urakkasopimukseen tavoiteaikataulussa. Suunnittelua viedään eteenpäin valitusten käsittelyn aikana tilaajan riskillä. Väistö tapahtuu Otaniemeen Lämpömiehenkujalle. Laajalahden koulun tilaohjelmasta on sivistystoimen aloitteesta poistettu esiopetus. Luonnosten perusteella koulu pihoineen mahtuu tontille.\nTURVESUO Suunnittelu ei ole etenemässä ainakaan tänä tai ensi vuonna. Aluetta pidetään sinänsä potentiaalisesti hyvänä, mutta se ei ole hyvien joukkoliikenneyhteyksien äärellä. Suur-Tapiolan alueella painopiste rakentamisessa on nyt Tapiola-Otaniemi-Keilaniemi alueella.\nRUUKINRANTA ELY:ltä saatu lupa siirtää lahokaviosammalta sisältävät kannot vanhan metsän suojelualueelle, mikä olisi mahdollistanut kaavan tuomisen hyväksymiskäsittelyyn tämän vuoden syksyllä. Luvasta kuitenkin valitettiin. Valittaja vaatii ko. kantojen suojeluun varattavan alueen kolminkertaistamista, mikä toteutuessaan romuttaisi koko kaavaratkaisun (esim. kokoojakadun sijainti täytyisi miettiä taas alusta asti).\n30.05.2021 Koulun purkutyöt - päätös


Ojala I. Rakentamistapaohje. Luonnos Asemakaava nro PDF Ilmainen lataus\nDownload "Ojala I. Rakentamistapaohje. Luonnos Asemakaava nro 8637"\n1 Ojala I Rakentamistapaohje Luonnos Asemakaava nro 8637 TRE:2451/ /2016\n2 2 1. YLEISET ALUEET 1.1 Mossin puistokatu Keskustakorttelien jaksolla puistokatu on ilmeeltään urbaani bulevardi - katupuut säännöllisissä riveissä - yhtenäinen ilme varusteissa ja kalusteissa - kiveystä käytetään melko runsaasti - pysäköinti / pysäkkikatokset sijaitsevat puiden välissä Pientalokorttelien jaksolla puistokatu on bulevardi - Viherkaistalla sijaitsevat katupuut istutetaan tavalla jossa rivistön rytmi vaihtelee (ns. tanssiva rivi ) Viheralueiden jaksolla tavoitteena luonnonläheinen tunnelma - Viherkaistan istutukset ryhminä / tanssivina riveinä - Vältetään leikattavaa nurmea, tilalle mm. maanpeitepensaita 1.2 Aukio ja keskuspuisto Aukio on osa siirtymää urbaanista keskustasta luonnonmukaiselle viheralueelle. Ilmeeltään aukio on urbaani, kaupunkilaisten olohuone. - kalusteet osin skeitattavia - aukio monitoimialue - Istutuksin luodaan vehreyttä - Yhtenäinen pinnoite - kiveys - Mahdollisuus käyttää tasoeroja veistosmaisesti hyödyksi aukion jäsentelyssä Keskuspuisto on toiminnallinen hot-spot luonnonmukaisen viheralueen yhteydessä. Puiston teemoina ovat mm: - eri toimintojen sijoittaminen: leikkivälineet, pelikentät - hulevesien käsittely - osaksi puistoa - luonnonarvojen vaaliminen: kulun ohjaaminen hallitusti Aukio Päiväkoti ja koulu Keskuspuisto Luonnonmukainen viheralue Leikki Pelikenttä\n3 3 1.3 Lähivirkistysalueet Kaava-alueelle muodostuu runsaasti lähivirkistysalueita. Eri osa-alueiden omaa luonnetta vahvistetaan maisemasuunnittelun keinoin. Metsäalueita hoidetaan siten, että niiden luontoarvot turvataan: liitooravan ja lepakon elinympäristöt, luonnon monimuotoisuuden kannalta tärkeät metsäalueet. Turveradan aluetta ei rakenneta, kulku pyritään ohjaamaan muille reiteille. Turveradan historiaa avataan opasteilla. Asumisen läheisyydessä on huomioitava lisääntyvä kulutus: kulku pyritään ohjaamaan rakennetuille ja parannetuille reiteille, kasvillisuutta hoidetaan siten, että se kestää paremmin lisääntyvän kulutuksen. Ote koko Ojalan viheralueiden yleissuunnitelmasta.\n4 4 2. KORTTELIALUEET 2.1 LPA-alueet (pysäköinti) - tavoitteena pihakatumainen yleisilme, joka kannustaa ajamaan varovasti - pysäköintikenttää tulee jäsentää istutuksin tai pysäköintikatosten avulla - puoliläpäisevä pinnoite, esim. nurmikivi 2.2 Kerrostalokorttelit Mossin puistokadun eteläpuolella (korttelit ) Rakennukset rajaavat katua muurimaisena kokonaisuutena. Yleisilme on yhtenäinen. - rakennuksen oltava rakennusalueen rajassa kiinni - kattomuoto saa vaihdella - kerrosluku yhtenäinen IV - julkisivun jäsentely ja väritys tuovat vaihtelua Rakennukset on toteutettava sekä rungoltaan että julkisivuiltaan pääosin puisina. 2.3 Kerrostalokorttelit Mossin puistokadun pohjoispuolella (korttelit 7797 ja 7799) Tavoitteena puikkomaiset rakennusmassat, joiden pääty on puistokadulle - katutilaa rajaavat 1-kerroksiset talousrakennukset ja aidat asuinrakennusten väleissä - kattomuoto saa vaihdella - väritys harmoninen mutta eloisa kokonaisuus - kerrosluku puistokadun reunassa yhtenäinen IV, pohjoisosissa saa olla myös matalampia rakennuksia Kiertoliittymää rajaavat korttelit ovat kaupunkikuvallisesti merkittävässä asemassa ja rakennuksia voidaan korostaa. Ojalan keskustan kerrostalokorttelit.\n5 5 2.4 Pientalokorttelit keskustan tuntumassa (korttelit ) Rakennukset sijoittuvat viuhkamaisesti jatkaen kerrostalokortteleiden ideaa pienemmässä mittakaavassa. Rakeisuus pienenee kohti viheraluetta. 2.5 Kerrostalo- ja pientalokortteleiden kaupunkikuva Kerrostalojen julkisivuissa on käytettävä puuta. Kortteleissa rakennusten tulee olla pääosin puurakenteisia ja julkisivuissa on käytettävä puuta. Puun käyttö julkisivuissa ja rakenteissa luo alueelle omintakeista ilmettä ja sopeuttaa rakentamisen metsäiseen ympäristöön. Kaupunkikuvallisena tavoitteena on moderni ilme, joka huomioi alueen monimuotoisen maaston. Kattomuotona alueella tulee käyttää harjakattoa. Harja voi olla pitkittäin, poikittain tai kulmittain ja katto voi olla epäsymmetrinen. Kattomuodon vaihtelulla halutaan peilata maastonmuotojen moninaisuutta ja luoda alueelle omaperäinen identiteetti. 2.6 Erillipientalojen korttelialueet (AO) Kerrostalojen kattomuodot peilaavat maastonmuotojen moninaisuutta. Rakennukset sijoitetaan tontilla melko lähelle katua, jolloin pihat muodostavat yhtenäisen vihervyöhykkeen ja korttelit on mahdollista liittää luontevasti ympäristöönsä. Rakennukset saa sijoittaa tontilla melko vapaasti, mikä mahdollistaa haastaville tonteille mahdollisimman hyvän suunnitteluratkaisun. Tavoitteena on eloisa ja pienipiirteinen kaupunkikuva, joka tarjoaa yllätyksiä kulkijalle ja luo asukkaalle mahdollisuuden rakentaa oman näköinen koti.\n6 6 Uusi omakotialue Ojalassa. 2.7 Tonttien maastoon sovitus Alueen pienipiirteisestä kumpuilusta johtuen korttelialueilla tulee tehtäväksi leikkauksia ja täyttöjä. Tavoitteena on massatasapainon saavuttaminen. Tonttien maaston käsittelyn perusperiaatteet: - tonttien katuun rajoittuvan sivun korkeustaso sovitetaan kadun korkeustasoon - vierekkäisten tonttien korkeustaso sovitetaan toisiinsa - tonttien viheralueisiin rajautuvan sivun korkeustaso sovitetaan luonnollisen maanpinnan korkeustasoon luiskaukset tulee hoitaa tontin rajojen sisällä\nOjala I asemakaava 8637\nOjala I asemakaava 8637 Valmisteluvaiheen yleisötilaisuus 6.6.2017 1 Asiantuntijoina tänään: Tampereen kaupunki: Elina Karppinen asemakaavapäällikkö Katarina Surakka kaavoitusarkkitehti Heljä Aarnikko


Suomalaisohjaajan Big Game -elokuvasta julkaistiin näyttävä leffajuliste\nMaanantai 15.12.2014 klo 10.18\nSamuel L. Jackson ja Onni Tommila poseeraavan tuimina Big Game -elokuvan tuoreessa julisteessa.\nBig Game USA:n levitykseen: "Tämän mittaluokan diiliä ei ole tehty koskaan"\nJalmari Helanderin elokuva Big Game sai ensi-iltansa Toronton elokuvajuhlilla syykuussa. Nyt elokuvasta on julkaistu näyttävä leffajuliste. Julisteessa poseeraavat leffan päätähdet, suomalainen Onni Tommila ja Hollywood-näyttelijä Samuel L. Jackson. Tommila pitää julkisteessa kädessään jousipyssyä ja taustalla lentokone on syöksymässä maahan.\nJackson esittää toimintaseikkailussa Yhdysvaltojen presidenttiä, joka on matkalla valtiovierailulle Air Force One -koneella. Matka keskeytyy terroristien hyökkäykseen ja kone putoaa Pohjois-Suomen erämaahan. Järjestetyn salaliiton tarkoituksena on kaapata presidentti. 13-vuotias suomalaispoika, Onni Tommilan esittämä Oskari, löytää presidentin kuitenkin ennen terroristeja ja päättää auttaa tätä.\nElokuvassa nähdään Jacksonin ja Tommilan lisäksi muiden muassa Jim Broadbent, Felicity Huffman, Victor Garber ja Ted Levine. Suomalais-saksalais-brittiläisen elokuvan tuotantobudjetti on noin 8,5 miljoonaa euroa eli se on kallein suomalaiselokuva.\nTältä näyttää odotetun suomalaiselokuvan leffajuliste.


Huippukokin ja marttojen vinkit – näin jouluruoka maittaa joulun jälkeen - Kotimaa - Uutiset - MTV.fi\nHuippukokin ja marttojen vinkit – näin jouluruoka maittaa joulun jälkeen\nJulkaistu 26.12.2010 06:26\nKinkusta voi tehdä perinteisen hernekeiton tai vaikka modernin pasta carbonaran. Lehtikuva\nJouluaaton jälkeen monen kodin jääkaappi pursuaa jäljelle jääneitä jouluruokia. Laatikoita ladotaan pöytään kolmatta päivää peräkkäin, kinkusta leikataan siivuja leivän päälle. Silti ruoka ei tunnu vähenevän kaapista.\nJos syötävää on tullut laitettua yli tarpeen, voi siitä aaton jälkeen tehdä jotain ihan uutta. Marttaliitto ja huippukokki Hans Välimäki kertovat vinkkinsä MTV3:n lukijoille siitä, miten perinneruoat saadaan maistumaan vielä joulun jälkeenkin.\nMasennusoireet helpottavat eläkkeellä Uusimmat uutisvideot


Mikä on maailman paras paikka?\nOma sänky, absolut!\n'Harrastelijamatkailijoina' ikävöimme omaa kotia jo muutaman päivän poissaolon jälkeen. Nyt Kroatiassa koti-ikävä ei päässyt yllättämään, mutta siitä huolimatta omaa sänkyä oli tosi ikävä!\nSaattaa johtua iästä, mutta en saa enää oikein nukutuksi missään muualla kuin omassa sängyssä. Siinä eivät selkä ja kyljet kipeydy, vaan nukun hyvin ja heräänkin (kohtalaisen) virkeänä. Sänky on kai muotoutunut kehoni muotoon vuosien saatossa :)\nOlin vaihtanut lakanat muutamaa päivää ennen lomalle lähtöä, joten hyppäsimme niihin onnellisina kotiin tultuamme.\nTänään vuodevaatteet tuulettuivat ulkona koko päivän ja illansuussa laitoin sänkyyn puhtaat pellavalakanat, joista tykkään ihan mahdottomasti.\nKasasin loman aikana tulleet Anna-lehdet sänkyyn ja suunnittelin käpertyväni sinne ajoissa niitä lueskelemaan. Mutta juuri nyt alkava monsieur Poirot muutti suunnitelmat ja lehdet jäävät tältä illalta lukematta.\nOikein kauniita ja rentouttavia unia kaikille!


Nobelin testamentti | Otava\n/ Otava / Sahkokirjat / Liza Marklund / Nobelin testamentti\nTukholman kaupungintalon Siniseen aulaan on kokoontunut joukko Ruotsin ja maailman silmäätekeviä juhlimaan uusia Nobel-palkinnon voittajia. Israelilaista lääketieteen nobelistia ammutaan tanssilattialla. Annika Bengtzon on tekemässä tilaisuudesta juttua Kvällspresseniin, mutta hän joutuukin poliisitutkinnan avaintodistajaksi. Käy ilmi, että rikoksen ratkaisu piilee Alfred Nobelin salaisessa testamentissa.\nAlkuteos: Nobels testamente\nKääntäjä: Outi Knuuttila\nAsiasana: Liza Marklund Otava Outi Knuuttila Sähkökirjat\nLiza Marklund on syntynyt 9.9.1962 Pålmarkin kylässä lähellä Piteåta Norrbottenissa.\nMarklund on työskennellyt Ruotsissa siivoojana, Israelissa oliivien pakkaajana, Lontoossa tarjoilijana ja Hollywoodissa statistina. Hän on käynyt Norrbottenissa Kalixin kansanopiston journalistilinjan.\nEnnen kirjailijanuraansa Marklund työskenteli journalistina useissa ruotsalaisissa tiedotusvälineissä mm. Arbetaren- ja Aftonbladet-lehdissä sekä vuosina 1989-94 Expressen-lehdessä ja sen jälkeen päätoimittajana Metro-lehdessä ja uutispäällikkönä TV4:ssa.\nLiza Marklund nimitettiin Unicefin Hyvän tahdon lähettilääksi vuonna 2004. Hänen teoksiaan on käännetty 25 kielelle, mm. englanniksi, italiaksi, kreikaksi, ranskaksi ja saksaksi.\nLiza Marklund on saanut teoksistaan lukuisia palkintoja. Uutismpommi-romaanista hän sai Jury-lehden Poloni-dekkaripalkinnon, Svenska Deckarakademin esikoispalkinnon ja kirja nimettiin vuoden parhaaksi ruotsalaiseksi rikosromaaniksi.\nSKTF (Sveriges Kommunal Tjänstemanna Förening) valitsi Studio Sexin ilmestyttyä Marklundin vuoden 1999 kirjailijaksi. Studio Sex nimettiin myös vuoden parhaaksi rikosromaaniksi.\nSKTF valitsi Paratiisin vuoden kirjaksi 2001 ja se sai myös Platinum Paperback -palkinnon vuonna 2003.\nLiza Marklund asuu Tukholmassa ja Marbellassa. Hän omistaa Piratförlaget-kustantamon yhdessä Jan Guilloun ja Ann-Marie Skarpin kanssa.


Välittäjät uskovat pirteään mökkikesään – viime vuosina mökkien osto siirtynyt loppukesään - Stadin Raksat\najankohtaista 15 kesäkuun, 2018\n– Suomalaiset ovat kiinnostuneita mökeistä, joiden hinta on 100 000 euroa tai alle.\n– Mökinostajat arvostavat iltakäyttöä, eli mökin olisi hyvä sijaita vajaan tunnin päästä lähimmästä kaupungista.\n– Helppo tavoitettavuus tarkoittaa myös sitä, että aiempaa harvempi on kiinnostunut saarimökeistä.\n– Mökeissä näkyy sama ilmiö kuin asunnoissa: ostajat ovat aiempaa vähemmän valmiita tekemään remontteja.\n– Mökkeihin halutaan sähköt, mutta ei välttämättä muita mukavuuksia.


Financial Times siirtyy digivetoiseen lehden toimitusprosessiin | Klaava\nFinancial Times siirtyy digivetoiseen lehden toimitusprosessiin\nJulkaistu 2013-10-15 2013-10-15\nYksi maailman vaikutusvaltaisimmista talousasioista kertovista sanomalehdistä Financial Times siirtyy lehden sähköisen version vetämään toimitusprosessiin. Ensin toimituksessa tuotetaan digitaalinen lehti, jonka jälkeen katsotaan mitä julkaistuista jutuista otetaan mukaan paperilehteen. Päätoimittaja Lionel Barber kertoi uudesta työjärjestyksestä: “Tulevaisuudessa painettu tuotteemme syntyy web-aineiston pohjalta – ei toisin päin”.\nLionel Barber valotti muutosta muistiossaan lehden henkilökunnalle: “Uusi Financial Times tuotetaan pienen painettuun lehteen keskittyvän tiimin ja suuren web-lehteä tekevän ryhmän yhteisvoimin. Toimittajat julkaisevat juttuja sen aikataulun mukaan milloin web-sivuilla on eniten kävijöitä, eikä vanhojen painoaikataulujen mukaan. Prosessi muistuttaa tv-uutislähetysten aikataulua.”\nToimituksen työajat tulevat muuttumaan ilta- ja yövuoroista aamu- ja iltapäiväpainotteisiksi. Uutisraportoinnin lisäksi toimittajien edellytetään myös olevan vuorovaikutuksessa lukijoiden kanssa.\nFinancial Times on jo aiemmin kertonut “Digital First” –strategiastaan, jota tässäkin toteutetaan. Strategia on ilmeisen onnistunut, sillä lehden digitaalisella versiolla on jo 100 000 tilaajaa enemmän kuin painetulla versiolla.\nGigaom kertoi Financial Timesin uudesta työnkulusta.\nPrevious Infografiikka: julkaisemisen historia\nNext Australiassa robotti lennättää kirjan kaupasta kotiin


Hydrokefalian hoito - Suomen CP-Liitto ry\nEtusivu Tietoa Vammaryhmät Hydrokefalia Hydrokefalian hoito\nYleisin hoito hydrokefalukseen on suntin asentaminen.\nSuntti on ihon alla kulkeva letku, jonka yläpää sijoitetaan sivuaivokammioon ja alapää vatsaonteloon.\nYleisin hoito hydrokefalia-vammaan on suntin asentaminen. Suntti on ihon alla kulkeva, venttiilillä varustettu, muutaman millimetrin paksuinen letku, jonka yläpää sijoitetaan sivuaivokammioon ja alapää vatsaonteloon. Suntin venttiilin tarkoituksena on estää nesteen virtaaminen väärään suuntaan ja säädellä nesteen virtausta paineen perusteella.\nLäppälaitteita on monenlaisia. Aluksi yleensä asetetaan avautumispaineeltaan matalapaineläppä, koska lapsi on pääasiassa vaakatasossa ja normaali aivopaine on matala. Kun lapsi oppii istumaan ja kävelemään ja on suuren osan päivästä pystyasennossa, vaihdetaan yleensä avauspaineeltaan ns. keskipaineinen läppä tai magneettisuntti, jossa avauspainetta voidaan säädellä ulkoisella laitteella tarvittaessa.\nSuntin ylivirtaus on yleinen ongelma. Pitkään jatkuessaan se voi johtaa slit-oireistoon, jossa aivokammiot ovat rakomaiset ja aivoissa vallitsee alipaine. Tämä aiheuttaa yleensä voimakasta päänsärkyä, etenkin jos henkilo on ollut pitkään pystyasennossa. Se voi aiheuttaa myös pahoinvointia, huimausta, lihasvelttoutta ja väsymystä.\nPitkään jatkuessaan slit aiheuttaa erilaisia oireita.\nSe hidastaa päänympäryksen kasvua\nSe lisää kallonsaumojen ennenaikaista luutumista\nSe lisää epilepsian riskiä huomattavasti\nSlitin hoitamiseksi on kehitetty ns. lisäventtiili eli antisifonilaitteisto.\nSuntin sijasta voidaan joissakin tapauksissa suorittaa kolmannen aivokammion pohjan puhkaisu, jossa aivoselkäydinnesteelle tehdään tähystyksellä uusi kanava tukkeutuneen tilalle.\nKeskoset ja pienet lapset\nPienillä imeväisillä, erityisesti keskosilla voidaan hydrokefaluksen kehittymistä seurata rauhassa pään ympärystä mittaamalla, toistuvilla ultraäänitutkimuksilla sekä lapsen vointia seuraamalla, koska kallon saumat antavat periksi eikä herniaatiovaaraa ole. Joskus pienten imeväisten hydrokefalia asettuu seurannan aikana eikä hoitotoimenpiteitä tarvita.\nKaiken kaikkiaan hydrokefalus haittaa hyvin vähän lasten elämää. Monet lapset harrastavat aktiivisesti urheilua, osallistuvat erilaisiin kerhoihin ja käyvät partiossa. Alkuvaihe on usein pelottavin, samoin suntin toimintahäiriöihin liittyvät oireet ja tarvittavat toimenpiteet. Tasapainossa olevan hydrokefalian ja toimivan sunttisysteemin kanssa harmit unohtuvat ja arkipäivä sujuu kuten muillakin lapsilla.\nKohonneen aivopaineen seurauksena isot aivot työntyvät aivoteltan, tentorium, läpi jonka seurauksena pikkuaivot ja aivorunko ahtautuvat alaspäin niska-aukkoon, mikä pahimmassa tapauksessa on peruuttamatonta ja johtaa potilaan menehtymiseen.\nHaasteita suntin toiminnassa\nHydrokefalian yleisin hoito on suntin asentaminen. Hyvin toimiessaan suntti auttaa nestekiertoa toimimaan, eikä hydrokefaliasta ole välttämättä mitään haittaa. Joskus suntti voi erinäisistä syistä johtuen toimia puuttellisesti tai lakata toimimasta.\nYleensä suntin toimimattomuus aiheuttaa selkeästi näkyviä oireita, esimerkiksi vetämätöntä oloa, päänsärkyä tai oksentelua. On myös mahdollista, että oireet ovat hyvin yksilöllisiä eivätkä niin helposti tulkittavia, lisäksi pieni lapsi ei osaa kertoa tuntemuksistaan ja olotiloistaan.\nSuntin toimimattomuuteen liittyvä epämääräisyys saattaa aiheuttaa voimakasta huolta ja ahdistusta. Toistuvat sunttiongelmat myös rasittavat koko perheen arkea ja vievät voimia. Näissä tilanteissa kannattaa hankkia kaikki asianmukainen tieto, tuki ja vertaistuki.\nSuntin toimintahäiriöstä kertovia oireita:\nSuntin vastakkaisen puolen kasvojen puutuminen\nKäsittelyarkuus eli vauvaa ei pysty normaalisti käsittelemään (esim. vaipanvaihto) ilman, että vauva selkeästi ilmaisee huonoa oloaan\nKarsastus lisääntyy selkeästi\nYleinen olotila eli vanhemmat tai fysioterapeutti vain havaitsee, ettei kaikki ole kohdallaan\nKiukkuisuus ja pahantuulisuus\nLue myös Antti Karppisen kirjoittama pdf-artikkeli sunttiongelmista.


Laosin vuorilla (Ari Vitikainen) – kristillinenkirjakauppa.fi\nEtusivu / Kirjat / Lähetystyö / Laosin vuorilla (Ari Vitikainen)\nLaosin vuorilla (Ari Vitikainen)\nKirja on kuvakertomus Pohjois-Laosin vuorilla asuvan värikkään akha öshi -kansan elämästä uuden ajan kynnyksellä.\ntuotetunnus (SKU) KK-52802 Osasto: Lähetystyö\nUseat Kaakkois-Aasian pienet etniset vähemmistökansat asuvat perinteisesti maansa syrjäisimmillä seuduilla, elävät luonnon keskellä omavaraistaloudessa, harjoittavat uskontoaan animismia, puhuvat omia kieliään ja päättävät yhdessä yhteisönsä asioista.\nNäille kansoille on myös yhteistä se, että ne ovat vasta hiljattain joutuneet vastatusten modernin ulkomaailman ja sen tuomien haasteiden sekä uusien mahdollisuuksien kanssa. Ulkomaailman tarjoama toivo paremmasta tulevaisuudesta edellyttää vähemmistönuorilta usein luopumista omasta kulttuuri-indentiteetistään, kielestään, perinteisistä asuinalueistaan ja elintavoistaan.\nTämä kirja on kuvakertomus Pohjois-Laosin vuorilla asuvan värikkään akha öshi -kansan elämästä uuden ajan kynnyksellä. Tieverkko ja sen mukana leviävät modernit vaikutteet ja muutospaineet ovat jo saavuttamassa öshien syrjäisiä asuinalueits. Monien muiden Kaakkois-Aasian vähemmistökansojen lailla myös öshit joutuvat nyt pohtimaan omaa identiteettiään perinteisen ja modernin maailman kohdatessa toisensa heidän kotikylissään.\nOnko tulevien öshi-sukupolvien luovuttava kulttuuri-identiteetistään ja asuinalueistaan paremman tulevaisuuden toivossa? Vai voivatko öshit löytää itselleen uuden identiteetin, joka muodostaa sillan perinteisen ja modernin maailman välille?\nAri Vitikainen on toiminut Suomen Lähetysseuran ja SIL-järjestön työntekijänä Kaakkois-Aasiassa vuodesta 2001. Hän on tehnyt työtä sekä Kamboassa että Laosissa projekteissa, jotka ovat pyrkineet etnisten vähemmistökansojen koulutus- ja elinolojen kehittämiseen ja korostaneet oman kielen ja kulttuurin tärkeää merkitystä oppimisprosessissa.\n220 mm x 238 mm x 12 mm


Kehontunne™- venyttely - Tampereen Pilates Studio\nKiristyessään lihaksesi estävät sinua liikkumasta luonnollisesti ja vetävät kehoasi huonoon ryhtiin. Kirjaimellisesti luut tulevat liian lähelle toisiaan ja aiheuttavat onegelmia.\nKehontunne™-tunneilla pidennät lyhentyneet lihakset ja vahvistat heikkoja lihaksia sekä vapaudut kivuista. Vahvistat keskivartalon lihasten avulla heikot lihakset, jolloin kehosi ryhti paranee ja lihaksesi toimivat tehokkaammin. Saavutat oman kehosi parhaan version!\nKehontunne™- auttaa sinua luomaan vahvan pohjan terveydellesi. Opit itse linjaamaan kehosi oikein, kun liike lähtee sisältäpäin. Mikä parasta, nautit tästä koko loppuelämäsi!\nJos tulet mukaan uutena asiakkaana\nTilaa Starttipaketti, jossa yksilötunnilla käydään läpi kehosi haasteet ja perusteet kehonhallinnasta, jolloin saat parhaan hyödyn myös ryhmätunneistamme.\nVaraa Kehontunne-verkkokaupastamme starttipaketti (1 yksilöohjaus ja 5 harjoitetuntia)


Suomalaistuotteet tuntemattomia Venäjällä - Talous - Uutiset - MTV.fi\nTalous Julkaistu 05.03.2001 15:14 (Päivitetty 06.03.2001 15:58)\nSuomalaisten tuotemerkkien tuntemus Venäjällä on huolestuttavan alhaista. Talouselämän vaikuttajille tehdyssä kyselyssä vain viidennes osasi nimetä Nokian suomalaisia tuotemerkkejä tiedusteltaessa. Toinen viidennes ei osannut mainita yhtäkään suomalaista tuotemerkkiä.\nTunnetuin suomalainen tuotemerkki Venäjän talousvaikuttajien keskuudessa oli Valion Viola-sulatejuusto, jonka muisti vajaa neljännes haastatelluista. Suomalaisyritysten kansainvälistymistä tukeva Finpro teetti tammikuussa viidessä venäläiskaupungissa kyselyn Suomeen liittyvistä mielikuvista ja tuntemuksesta. Kyselyn kohderyhmänä oli vajaat 300 liikemiestä, johtavaa virkamiestä ja taloustoimittajaa. Finpron projektipäällikön Pirkko Aution mukaan Viola-juuston asema tunnetuimpana suomalaisbrandina kuvastaa hyvin suomalaistuotteiden ongelmallista asemaa Venäjän markkinoilla. -Viola-juustoa vietiin Venäjälle jo neuvostoaikana. Suomalaisia tuotteita tunnetaan kyllä Venäjällä, mutta menneiden vuosikymmenien mielikuvat ovat yhä vahvasti vallalla, Autio sanoo.\nSuomalaisten itsestään hellimä käsitys korkean teknologian osaajina ei ole välittynyt venäläisille. Vastaajien mielikuvissa Suomi on edelleen ensisijaisesti metsäteollisuusmaa. Myös suomalaiset elintarvikkeet ja tekstiilit tunnetaan. Sen sijaan elektroniikan ja korkean teknologian maana Suomea ei pidetä. Suomalaisia tuotteita pidetään laadukkaina, luotettavina ja venäläisille sopivina, mutta myös melko kalliina ja hieman vanhanaikaisina. Liikekumppaneina suomalaiset ovat luotettavia ja rehellisiä, mutta eivät kovin aktiivisia ja joustavia. Suomi tunnetaan venäläisten talousvaikuttajien keskuudessa myös matkailumaana. Suomessa käyneet haastatellut arvostavat erityisesti puhdasta talviluontoa, järjestystä ja korkeatasoisia palveluita. Kyselyn mukaan suomalaisyritysten kannattaa panostaa mainontaan ja markkinointiin Venäjällä. Kolmanneksi tunnetuimman suomalaisbrandin Tikkurilan mainoskampanja on ainakin jäänyt hyvin venäläisvaikuttajien mieleen.\nTietoa Suomesta toimittajille\nFinpron teettämä tutkimus on lähtölaukaus Venäjällä käynnistettävälle suomalaisyritysten kolmivuotiselle Finlandija-viestintäohjelmalle. Tiedotusvälineille suunnatulla ohjelmalla pyritään parantamaan Suomen ja suomalaisyritysten tunnettuutta ja mielikuvaa Venäjällä. Reilun miljoonan markan vuotuisella budjetilla toimivassa ohjelmassa ovat mukana erityisesti suomalaiset elintarvike- ja rakennustarviketeollisuuden yritykset. Ohjelman puitteissa mm. tuodaan venäläistoimittajia tutustumaan suomalaisyrityksiin. Pirkko Aution mukaan Venäjällä järjestettävä tiedotusohjelma on jatkoa Japanissa menestyksellisesti järjestetyille ohjelmille. Nyt on aika panostaa tiedotukseen Venäjällä. -Venäjän taloudellinen tilanne on paranemaan päin ja kilpailu maassa kovenee jatkuvasti, Autio toteaa.\nRanskalla vaikeuksia euron painamisessa Valuuttakurssit 5.3.


Hevostalli.netin foorumi - Mummola - Virtsankarkailu ja ratsastus\nVirtsankarkailu ja ratsastus\nPäivämäärä: 20.1.22 18:16:35\nVaihdevuosien myötä alkanut virtsankarkailu, erittäin ärsyttävä vaiva.\nRatsastaessa ne kaikki suojat hankaavat ikävästi , olisko kohtalotovereita ja vinkkejä ? Ja loppuuko tämä ikinä vai loppuelämän riesa.\nRe: Virtsankarkailu ja ratsastus\nPäivämäärä: 21.1.22 07:53:27\nMinulla enemmän riesaa ohuista limakalvoista. Gynen suosittelemista hormonivalmisteista saan niin jäätävän päänsäryn, että ovat jääneet käyttämättä.\nKäytän kuitenkin ajoittain mm. maitohappobakteerivalmisteita päivällä, kun yöllä tahtovat ikävästi valua ohi suojien. Suojan kanssa ratsastaessa en paljon viitsi istua harjoitusravia enkä -laukkaa. Kävelen, keventelen ja laukkailen maastossa pieniä esteitä hypäten :)\nPäivämäärä: 21.1.22 07:58:05\nKannattaa mennä gynelle juttelemaan vaivasta. Erilaisia hoitokeinoja on pillereistä botoxiin.\nTeethän lantionpohjan lihasten jumppaa? Aina sekään ei kuitenkaan auta.\nPäivämäärä: 21.1.22 15:17:05\nVoi hyvänen aika, kyllä lantionpohjanlihasten jumppa auttaa. Sitä vain pitää tehdä samalla innolla kuin muitakin jumppia, usein ja riittävästi.\nTähän on nykyään saatavilla erilaisia apuvälineitäkin, mutta itsellä ollut todella tehokas apu Tens-laiteesta, suosittelen!\nGynellä kannattaa tietenkin käydä tarkistuksessa ja *:n hormonivalmise kannatta vaihtaa :)\nPäivämäärä: 21.1.22 15:46:44\nTämä ei liity ratsastukseen mutta...\nOnko kellään kokemusta sellaisesta, että hätä tulee yht'äkkiä ja sitten ei meinaa edes kotonaan ehtiä vessaan asti?\nVälillä voi tuntu\nPäivämäärä: 21.1.22 15:51:11\nSiis tuntua siltä, että.hätä iskee, sitten yrittää kaikkensa pidättää siinä onnistumatta ja lirahtaa teelusikallinen ja hätä loppuu siihen. Juomisella, mitä juo tai edellisen vessakerran ajankohdalla ei meinaa olla vaikutusta.\nJa onko kellään niin, että välillä vaivaa, välillä moneen päivään ei?\nVoiko kuukautiskierto vaikuttaa tähän?\nTens-laite tilattuna täällä myös!\nYli 35v olen, ei raskauksia/lapsia ja seksielämä on saman kumppanin kanssa, sp-taudit on tsekattu jo.\nPäivämäärä: 21.1.22 17:29:05\nMuari, ei kaikilla auta. Jumppasin pari vuotta säännöllisesti joka päivä. Lantionpohjanlihakset minulta tarkastettu. Kunnossa ovat.\nVirtsankarkailu kun voi johtua muustakin syystä kuin heikoista lantionpohjanlihaksista. Esim. selkävaivoista tai lihaskalvoista.\nBetmigaa käytän, ja se tuonut avun.\nPäivämäärä: 21.1.22 17:36:29\nTuota Betmigaa ei ole tarkoitus ottaa enää kuin kuukausi. Katsotaan sitten, josko yliaktiivinen rakko olisi vähän rauhoittunut.\nPäivämäärä: 21.1.22 17:45:20\nEi lantionpohjanlihasten jumppa vättämättä auta. Tietenkin varmemmin poinnistusvirtsankarkailuun.\nLillerillä taitaa olla yliaktiivinen rakko. Rakkolihas elää omaa elämäänsä.\nKuukautiskierto voi vaikuttaa, että välillä pitää rampata vessassa ahkerasti.\nPäivämäärä: 21.1.22 18:52:04\nKokeile niitä kuukautishousuja, itse sain niistä avun ja riittävät lievään virtsankarkailuun ratsastusreissun ajaksi. Jos ei ole riittävä apu niin myös ne ohuet housuvaipat voisi olla ratkaisu?\nPäivämäärä: 21.1.22 22:25:18\nLantionpohjanlihakset testattu ja pitäisi olla kunnossa, en kyllä niitä erityisesti jumppaile, mut esim pilateksessa taitavat tulla treenatuiksi samalla.\nGynelle olisi muutenkin menossa niin täytyy kysellä samalla. Äidilläni oli varmasti tämä vauva myös . Hajuhaitta myös arveluttaa , mutta tosiaan ratsastaessa suojat kipristelee ja hinkkaa.\nPäivämäärä: 30.1.22 13:04:10\nEikö ratsastus itsessään auttaisi karkailuun?\nPäivämäärä: 31.1.22 22:03:01\nHei kertokaa vielä, miten ootte käyttäneet tens-laitetta! Kuinka usein, mikä on tuntunut sopivammalta "ohjelmalta", millä voimakkuudella, aamulla/illalla yms.\nPäivämäärä: 5.2.22 10:41:55\nVirtsankarkailun ja myös tuon yliakriivisen rakon syynä voi olla hormonipuutos. Itsellä asiaan auttoi ihan nuo apteekin käsikauppatavana myytävät voiteet. Ei tarvinnut edes mitään jumppaa lisäksi, vaikka se toki suositeltavaa olisi.\nPäivämäärä: 6.2.22 18:15:06\nKerro tästä hormonijutusta!\nVoidaanko tätä tutkia? Miten? Oireileeko muuten? Vaikuttaako se, ettei mulla ole ikinä ollut mtn hormonaalista ehkäisyä?\nPäivämäärä: 8.2.22 20:52:08\nTarkoitan siis esivaihdevuosista johtuvaa estrogeenitason laskua. Kai sitä estrogeenipitoisuutta voi mitata myös. Minua gynekologi vain kehotti kokeilemaan kuuriluontoisesti noita apteekin voiteita ja ne toimi. Limakalvojen kuivuus ja arkuus pysyy myös poissa samalla keinolla.\nPäivämäärä: 10.2.22 00:15:21\nFleet: anna jonkun voiteen nimi niin voisin kokeilla !\nPäivämäärä: 10.2.22 11:09:37\nApteekin intiimiosastolta löytyy vaihtoehtoja, mm. Pausanol ja ovestin, molempia myös puikko muodossa, mikä kellekin sopii. Farmaseutti osaa neuvoa.\nPäivämäärä: 13.2.22 16:45:32\nLääkärissä käyty, oli odottamaani vähemmän raskas kohtaaminen, kiitos asiaan erittäin mutkattomasti suhtautyneen lääkärin.\nHormoneista ei puhunut mitään.\nPäivämäärä: 15.2.22 23:50:52\nMun pitäis käydä kanssa. Taitaa olla yliaktiivinen rakko eikä pissa tule kaikki kerralla..vähän ajan päästä uudestaan vessaan.\nTämä häiritsee jo kaikkea mm koiran kanssa ei pysty pitkiä lenkkejä ha vaeltamassa hypin puskissa kusella. Ärsyttävää\nPäivämäärä: 15.2.22 23:51:13\nJa ikää mulla jo 58\nPäivämäärä: 17.2.22 10:46:13\nvaihdevuosien alkaessa oli tuttu vaiva ja lihasjumpalla yritettiin kaksi vuotta korjata ilman tulosta, eipä ollut kivaa tuo aika.\nSitten todettiin laskeutunut virtsaputki, joten se kun tuettiin päiväkirurgisena toimenpiteenä, niin johan auttoi.\nEdelleen virtsaaminen ei ole nopeaa hommaa, tyhjenee ns. kahdessa tai useammassa osassa ja ponnistaminen ei auta - päinvastoin pitää saada lantionpohja rennoksi virtsatessa.\nJa säännöllistä jumppaa lantionpohjalle edelleen ja varmaan loppuikä.\nPäivämäärä: 19.2.22 12:36:36\nMillaista oireilua sinulla oli?\nMiten laskeutunut virtsaputki todetaan?\nMinulle ei tehty uä, lääkäri vain tutki manuaalisesti paikat. Mietin, pitäisikö mennä vielä yksityiselle uä ja oisko se gyne vai urologi joka erikoislääkärinä antaisi näissä pissa-asioissa parastaan?\nMillaista fyssaria tässä etsisi? Oletko sinä saanut apua tens-laitteesta?